Бир пайтлар Араб жазирасида ташлаб кетилган Ҳожар онамиз ва Исмоил алайҳиссаломларнинг ичиши учун раҳмат қилиб чиқарилган зам-зам булоғи атрофида, ҳали бир дона гувалак ташланмаган саҳрода, Маккаи мукарраманинг хозирги қиёфаси, Масжидул Харом, Кабаи Муаззама ва бутунбошли шаҳарни сувратини ким ҳаёлига келтирган дейсиз.\nБиз ҳам қалб жазийрасида ҳудди саҳродаги одамлардек саргардон кезардик авваллари. Ҳамма ҳудди тарқоқ араблардек ҳар ерда боши деворга тақалиб, ўзига ўзи гапирган, узоқ чанг тўзонида оғзини ўраб беркитиб, отга миниб, қимирламай турган одамлардек эдик гўё. Лекин замонлар ўтиб, бу саҳрода узоқдан кўзга ташланиб қоладиган, кўпчилик ундаги раҳматдан баҳраманд бўлаётганлиги очиқ кўриниб қолган, биринчи кўрган одам сароб бўлса керак деб ўйлайдиган маскан қад кўтара бошлади. Бу ердаги биноларнинг соҳибларига аста-секин янги меҳмонларни кутиб олиш асосий мақсадларга айлана бошлади.\nҚалблар туташди. Қотиб-қайишган тафаккурлар кескин кучланишга юз бурди. Куфрнинг охори тўкилди. Иймон сайқанланиб, ёруғликка давогарлик қилувчи энергиянинг мусбат ва манфий қутубларида қисқа туташувлар чўғланишдаги овози, хотира дивигателлари якорларини бирин кетин турта бошлади. Энди ўтган-кетган одам бу ерлик аҳоли билан турли сохаларда ҳисоблашадиган, ўзаро тажриба алмашадиган, керак бўлса бор-бутуни шу ерга тўкадиган бир даргоҳ ўлароқ шакилланиб улгурган, иймонлашиб дўст-биродар бўладиган, энг муҳими илм-марифат марказларидан бирига айланган Ислом.Уз тасаннолар айтамиз...\nБу масканни ташкилидаги соҳиб ва соҳибалари охират насибасидан ўз улушларини зиёдаси билан олар, иншаалоҳ. Барчангизни Аллоҳ учун яхши кўраман азизларим.\nЖазакаллоҳи хойрон касийрон, касийрон касийро !!!\nفَمَن يَعْمَلْ مِثْقَالَ ذَرَّةٍ خَيْرًا يَرَهُ Б..\nАссалому алайкум азизим, меҳрибоним, устозим ислом..\nИслом.уз порталидаги барча сайтларни, у жумладан И..


Бош сахифа > Янгиликлар > ФҲДЁ: НАВОИЙДА ДАЛОЛАТНОМА ЁЗУВЛАРИНИ СКАНЕРЛОВЧИ ҚУРИЛМА ИШГА ТУШДИ.\nФҲДЁ: НАВОИЙДА ДАЛОЛАТНОМА ЁЗУВЛАРИНИ СКАНЕРЛОВЧИ ҚУРИЛМА ИШГА ТУШДИ.\nНавоий вилояти ФҲДЁ архивида ҳужжатлардан нусха кўчириш учун замонавий сканерловчи қурилма ўрнатилди. Мазкур аппарат 5 сонияда ФҲДЁ далолатнома ёзувларини сканер қилинган тарздаги электрон кўринишини муҳрлайди. Германия давлатидан келтирилган скайнерловчи қурилманинг ФҲДЁ электрон архивини рақамли кўринишга келтиришидаги аҳамияти эътирофли.\nЧунки, ахборот тизимига далолатнома ёзувлари тўғрисидаги маълумотларни киритиш билан биргаликда, далолатнома ёзувларини сканер кўринишда ҳам киритиш лозим. Айни кунда Навоий вилояти ФҲДЁ архивида 2290500 та далолатнома ёзувлари сақланиб келинмоқда.\nШуни таъкидлаш жоизки, ФҲДЁ архивида мавжуд далолатнома ёзувлари йиғма жилд шаклига келтирилган. Далолатнома ёзувларининг ҳар бир тури бўйича архив фонди китобида юритилган. Бугун 2020 йил ҳолатида архивда ҳар бирида 250 тадан далолатнома ёзувлари киритилган китоб, яъни 9162 та далолатнома ёзувларининг йиғма жилди мавжуд.\nКўрилганлар сони: 1209


Эксперт Ўзбекистон иқтисодиётини таркибини ҳисобга олиш зарурлигини таъкидлаб ўтди. Мавжуд бўлган тизимни тез фурсатда қайта ўзгартириб бўлмайди. Масалан, Қозоғистон узоқ йиллар давомида хом ашё экспортидан воз кечишга ҳаракат қилмоқда.\nЎзбекистон ҳам бундан воз кечмоқда, республиканинг қишлоқ хўжалик ва автомобилсозликдаги муваффақиятларини эсдан чиқармаслик керак.\nСиёсатшуноснинг прогнозига кўра, ЕОИИга қўшилиши билан Ўзбекистон барқарор шартномаларини ҳисобга олган ҳолда экспорт ҳажми 10-40 фоизга кўпайиши мумкин.\nАммо шуни унутмаслик керакки, Ўзбекистоннинг Европа иттифоқида бошқа шериклари ҳам бор ва ҳеч ким уларни йўқотишни хоҳламайди.\nҲеч ким ўз товар айирбошлашини фақат битта давлат ҳисобидан ошириш истамайди, деб хулоса қилди эксперт.\nПолитолог оценил, как увеличится экспорт Узбекистана после вступления в ЕАЭС


Иско «Барселона»га ўтиши ҳақидаги миш-мишларга узил-кесил жавоб қайтарди\n18:26 / 07.04.2017\n«Реал» яримҳимоячиси Исконинг инстаграмдаги саҳифасида «Барселона» бренди асосида ишлаб чиқарилаётган чипс истеъмол қилаётгани кўриниб қолган расм жойлаштирди. Обуначиларнинг бунга кескин муносабатидан сўнг у суратни алмаштиришга мажбур бўлди.\n«Мен «Барселона»га ўтишни умуман режалаштираётганим йўқ! Сурат биз уларни худди чипслар каби чайнаб ташлашимизни англатади! Айтганча мен уларни таъмини ҳам татиб кўрганим йўқ. Шунчаки дўстларим мен учун кичик муаммони ўйлаб топишни исташган», – деб ёзган Иско ўз твиттерида.\nЭслатиб ўтамиз, олдинроқ «Барселона» Искони жамоа таклиф этишни режалаштираётгани ҳақида хабарлар тарқалганди.


hidoyat.uz – “Мовароуннаҳр” нашриётининг сайти - Энг ёмон рибо\nҒийбат кишининг йўқлигида унинг ёмон сифатларини сўзлашдир. Агар ўша сифат унда бўлмаса, ғийбат эмас, туҳмат бўлади. Туҳмат ғийбатдан ҳам оғирроқ гуноҳдир. Динимиз кишининг нафақат моли ва жони, балки ор-номуси ва шаъни ҳам дахлсизлигини баён этиб, уни топташдан қайтаради. Ғийбат кишилик жамиятини емирадиган ижтимоий касалликдир. Зарари катталиги ва асорати оғирлиги учун ҳам Қуръони карим ва ҳадиси шарифларда ғийбатдан қатъий қайтарилган.\nҲадис матнидаги “рибонинг энг ёмони” деб таржима қилинган “арбар-рибо” ибораси “энг кўп азобга сабаб бўладиган”, “қаттиқ ҳаром” каби маъноларни ҳам билдиради. Бу ўринда кўзда тутилган нарса ғийбатдир. Чунки бировнинг обрўсини ғийбат билан туширилади. Ғийбатнинг бунчалик ёмон бўлиши шарафнинг молдан қимматлироқ экани сабаблидир. Пайғамбаримизнинг (алайҳиссалом) “Ҳар бир мусулмоннинг қони, моли, обрўси бошқа мусулмонга ҳаромдир”, деган мазмунда ҳадислари ҳам бор.\nДинимизда рибо (судхўрлик) қаттиқ қораланган, у қатъий қайтарилган улкан гуноҳлардандир. Бу ўринда эса ғийбатнинг ундан ҳам каттароқ гуноҳ экани баён этилмоқда. Тибий айтади: “Расулуллоҳ (соллаллоҳу алайҳи ва саллам) бу билан обрўни муболаға маъносида мол жинсига қўшганлар ва рибони икки турга бўлганлар: биринчи тури ҳаммага маълум судхўрлик, яъни берган қарзини фоизи билан қайтариб олиш. Иккинчи тури эса бошқаларнинг обрўсига тил теккизишдир. Ҳадисда иккинчи рибо биринчисидан ёмонроқ экани билдирилган”. Ғийбатнинг бунчалик ёмонланиши, унинг ижтимоий касалликларга сабаб бўлиши, уларни тузатиш жуда мушкуллигидандир.\nҒийбатнинг зарари катта бўлганидек, гуноҳи ҳам улкандир. Бу борада “Олов ўтинни еб битирганидек, ғийбат бутун солиҳ амалларни еб битиради” мазмунда ҳадис ворид бўлган. Ҳа, олов тўп-тўп ўтинни бир зумда ёндириб кулга айлантиради. Бутун ҳаётимиз давомида минг бир машаққат билан ўқилган намозлар, тутилган рўзалару берилган садақалар савоби бепарволик билан айтган бир икки оғиз ғийбатимиз боис кўкка соврилиши хавфи бор. Пайғамбаримизнинг (алайҳиссалом) қатъий огоҳлантиришлари шундандир.\nБировнинг шаънига мос келмайдиган ҳар қандай гап, унинг обрўсига тил теккизиш, шаънига доғ тушириш ёмонлик қилиш доирасига киради.\nҲадисдаги “ноҳақ” сўзига асосланиб олимлар баъзи ҳолатларда ғийбат қилиш жоиз, деган ҳукм чиқарганлар. Зулмга учраган, ҳуқуқи топталган киши шикоят қилишга ҳақи бор ва бу гуноҳ эмас. Бундан ташқари, «(Эй имон келтирганлар,) агар интиқом олмоқчи бўлсангизлар, у ҳолда фақат сизларга етказилган зиён баробарида интиқом олингиз! Агар (интиқом олмай) сабр қилсангизлар, албатта, бу сабр қилувчи кишилар учун яхшироқдир» (Наҳл, 126). Аммо ғийбат масаласида етказилган зиён миқдорини аниқлаш ва шу миқдор ғийбат қилиш билан жавоб қайтариш жуда қийин. Кўп ҳолларда ундан ҳам ошириб, зулмга ўтиб кетиш эҳтимоли бўлади. Бундай нозик ҳуқуқдан фойдалангандан кўра, оятда айтилган яхшироқ жиҳат – сабрни танлаш фойдадир. Бу борада энг тўғри йўл ғийбат оловини сукут ва кечирим суви билан сўндиришдир.\nМанбалар асосида Нўъмон Абдулмажид тайёрлади.\n1346 марта ўқилган.


Имтиҳонларга тайёргарлик: қандай қилиб кўп маълумотни эслаб қолиш мумкин? - Yoshlar.com\nИмтиҳонларга тайёргарлик: қандай қилиб кўп маълумотни эслаб қолиш мумкин?\nЎз ўрганиш услубингизни аниқлаб олинг\nБарчамиз ҳар хил инсонлармиз, шунинг учун имтиҳонларга тайёрланиш стратегияси ҳам фарқланади. Ўз қобилиятларингиздан келиб чиқинг. Агарда сиз аудиал бўлсангиз дарсликларни ва конспектларни овозингизни чиқариб ўқинг, агар кинестетик бўлсангиз – ўз конспектларингиз асосида шпаргалкалар ёзинг ва жавобларингизнинг режаларини тузиб чиқинг.\nАгар ҳар бир янги мавзуни аввалгиларисиз тушунишни иложи бўлмаса, унда фақат бир йўли қолади: барчасини тартиб билан ўрганинг.\nШунингдек, мураккаб саволлардан бошлаш керак, деган тушунча бор. Улар учун етарлича вақт ажратиш керак. Яхшиси уларни толиқмасингиздан аввалроқ ўрганишни бошласангиз яхши бўлади. Осон саволларни кейингига қолдиринг.\nЁдлаб олишга эмас, тушунишга ҳаракат қилинг\nЁдлаб олиш — ютқазиб қўйишга олиб келади. Бундан ташқари, у узоқ вақтни ўғирлайди. Саволлардаги мантиқий алоқаларни қидиринг, боғлиқликларни ўйлаб топинг.\nАлбатта, ҳар бир нарсада ёддан билиш зарур бўлган маълумотлар бор: саналар, формулалар, ечимлар. Бироқ мантиқни англаб етсангиз, уларни эслаб қолиш янада осонроқ бўлади.\nИмтиҳонларда мавзуни ўз сўзларингиз билан айтиб беринг. Жавоб тушунарли бўлиши учун яхшилаб фикрланг.\nБиринчи кун фан бўйича билимларни янгилаш учун ўз методичкангизни ўқиб чиқинг. Бундай ҳолда сиз ҳеч бўлмаганда 3 баҳога лойиқ бўлишингиз керак.\nИккинчи кун айнан ўша саволлар устида ишланг, бироқ дарслик бўйича. Бунда сиз кўпроқ мураккабликларга ойдинлик киритасиз. Агар тиришқоқлик билан ҳаракат қилсангиз, демак 4 га торта оласиз.\nСўнгги кун ўз жавобларингизни идеал даражага олиб чиқинг: такрорланг, бўшлиқларни тўлдиринг, эслаб қолинг. Учинчи кундан сўнг, имтиҳонни аъло баҳога топшира оласиз.\nИкки кунни ўрганишга, бир кунни эса қайтаришга ажратинг\nТизим жуда оддий: барча мавзуни иккита тенг қисмга ажратиш ва уларни икки кун ичида ўрганиш керак. Учинчи кун тўлиқ ёдлашга сарфлансин.\nБир мавзуга ёпишиб олманг\nАгар битта савол устида узоқ вақт ўтирганингизни ҳис этсангиз, уни ташлаб кетинг. Тайёргарликда энг яхши рағбатлантириш — таймер. Бу мавзуга қанча вақт ажрата оласиз, шуни чамалаган ҳолда, кейингиларига ўтишингиз керак бўлади.\nВақт бўйича чекловлар қўйинг\nҲар битта мавзуни узоқ ва чексиз ўрганиш мумкин, шу сабабли энг асосий маълумотларни ёдда сақлашга ҳаракат қилинг. Дарсликдаги катта бўлимдан энг керакли бўлган фикрларни ажратиб чиқинг: кичик ҳажмда тузиб олинган мавзуни эслаб қолиш осон.\nСавол учун жавоб бериш режасини тузинг\nҲар қандай, ҳаттоки, энг узун ва мураккаб саволни бир неча сўзлар билан ифодалаш мумкин. Худди шундай жавобларни ҳам қисқароқ ва тушунарлироқ ифодаланг. Бу мавзуларни хотирада яхши сақланишига ёрдам беради.\nИккита ёки учта бўлиб тайёрланинг\nСизга энг қийин туюлган мавзуларни ёзиб олинг. Унга жамоа билан биргаликда ечим топиш тез ва осонроқ бўлади. Сиз каби имтиҳон топшираётган дўстларни учрашувга чақириб, биргаликда тайёрланинг.\nУчрашув анъанавий суҳбатлар, ҳазил ёки дам олишга айланиб кетиши мумкин, лекин энг муҳим вазифа ва мақсадингиз ёддан чиқмасин.


Өзбекстан Тәжикстан менен шегараны миналардан тазалаўды баслады » Informaсiyalɩq portal\nӨзбекстан-Тәжикстан шегарасында Панжикент ҳәм Самарқанд қалалары жөнелисинде миналардан тазалаў ислери алып барылмақта, деп жазады Asia-Plus.\nШегараны минасызландырыўда өзбекстанлы сапёрларға Тәжикстанлы қәнигелер жәрдем бермекте.\nТәжикстан Миллий қәўипсизлик мәмлекетлик комитети ўәкилиниң сөзлерине қарағанда, шегараны миналардан тазалаўды баслаўдан алдын еки мәмлекет ҳүкиметлериниң қоспа топары Ташкент тәрепинен усынылған, шегараның миналанған аймақлары картасы менен танысқан.\nБирақ, Өзбекстан-Тәжикстан шегарасының дәл қайсы аймақлары миналанғанын ҳәм олардың улыўма майданы қанша екенлиги ҳаққындағы мағлыўмат сырлы қалдырылмақта.\nАтап өтилиўинше, Өзбекстан Президенти Шавкат Мирзиёевтиң Тәжикстанға март айындағы биринши мәмлекетлик сапары даўамында еки мәмлекет басшылары 2019-жыл соңына шекем улыўма шегараны миналардан тазалаў ислерин жуўмақлаўға келисип алған еди.\nТәжикстан миллий мина орайы мағлыўматларына қарағанда, өткен 20 жыл ишинде 374 Тәжикстанның адамы миналар жарылыўынан қайтыс болған, және 485 адамы жарақатланған. Минасызландырыў ўақтында болса 20 тәжикстанлы сапёр жарақатланған, екеўи болса қайтыс болған.\n9-10-2018, 11:16 |\nӨзбекстан Тәжикстанға газ жеткерип бериўди баслады


Сирдарё вилоятида “Бир миллион дарахт” акциясига старт берилди (Видео) - Darakchi\nСирдарё вилоятида “Бир миллион дарахт” акциясига старт берилди (Видео)\nЖАМИЯТ 02.11.2019, 10:59\nСирдарё вилоятида кўчатлар асосан сув таъминоти чекланган жойларда экилади. Шу муносабат билан мураккаб иқлим шароитларига чидамли дарахт турлари танланади. Бундан ташқари, кўчатларни экишда сувни тежайдиган технологиялар, жумладан гидрогендан фойдаланиш режалаштирилган.\n“Бир миллион дарахт” акциясининг мақсади – ўрмонларни кесиш ва иқлим ўзгариши таъсирига қарши курашиш, одамларни ихтиёрий равишда бирлаштириш орқали қулай атроф-муҳит яратиш, Ўзбекистонда дарахтларни кўпайтириш ва ўстириш масалаларига эътиборни жалб қилиш.\nМаълумот ўрнида, ушбу лойиҳа мамлакатимизда йилда икки маротаба: октябрдан декабргача ва февралдан апрелгача ўтказилади.\nТИВ январь ойида Ухандан қайтиб келган ўзбекистонлик талабаларни зудлик билан алоқага чиқишларини сўрамоқда


Ягона жамғариб бориладиган пенсия жамғармасига бадал олувчиларнинг пенсия жамғармалари миқдори 2022 йил 1 май ҳолатига қарийб 13 триллион тенгени ташкил этади. Маълумки, бу миқдорга бадалчиларнинг пенсия бадаллари ва инвестиция даромадлари киради.\nПенсия жамғармаларида инвестиция даромадларининг улуши йил сайин ортиб бормоқда. Умуман олганда, Миллий банк томонидан барча пенсия активлари ЯЖПЖ таркибига қўшилганидан кейин тақдим этилган соф инвестиция даромади 6,2 триллион тенгени ташкил қилди.\n2022 йилнинг 1 январидан 1 майига қадар соф инвестиция даромади қарийб 128,7 миллиард тенгени ташкил қилди.\nЙил бошидан геосиёсий вазиятнинг ёмонлашуви фонида жаҳон молия ва товар бозорларида ўзгарувчанлик кучайди, бу ҳам инфляциянинг ўсишига, ҳам пенсия активлари рентабеллигига таъсир кўрсатди.\nПенсия активларининг рентабеллиги йил бошидан буён турли даврларда ҳам ижобий, ҳам салбий бўлган молиявий воситаларни бозор ва валютага қайта баҳолаш натижасида ўзгаради.\nПенсия жамғармалари турли валюталардаги молиявий воситаларга инвестиция қилинади. Инвестицияларнинг 2/3 қисми тенгеда ва 1/3 қисми хорижий валютада, хорижий валютадаги инвестицияларнинг катта қисми долларда жойлаштирилган. Шунга кўра, доллар курси пенсия активларининг бир қисми сифатида инвестиция даромадларида акс этади: миллий валюта мустаҳкамланса, инвестиция даромадлари камайиши, доллар курси кўтарилса, ўсиши мумкин. Умуман олганда, 2014 йилдан бошлаб пенсия активларининг валюта улуши 17 фоиздан 32 фоизга ошди.\n2022 йилнинг январидан март ойининг бошигача тенге АҚШ долларига нисбатан 431 тенгедан 512 тенгегача арзонлашди. Шундай қилиб, ҳар ҳафта пенсия активларини валютани ижобий қайта баҳолаш кузатилди. Ҳимоячилар ўзларининг шахсий пенсия ҳисобларида сезиларли ижобий инвестиция даромадларини кўрдилар. Кейин миллий валюта мустаҳкамлана бошлади, доллар курси мос равишда пасая бошлади. 1 май ҳолатига кўра, 1 АҚШ доллари курси 448,49 тенгени ташкил қилди. Пенсия активларини қайта баҳолаш ҳар ҳафта ва ойнинг охирги кунида амалга оширилганлиги сабабли, ҳисса қўшувчилар ўз баёнотларида ўзгаришларни кўришади.\nНатижада, молия бозорларидаги салбий ҳодисалар ва активларни валютани қайта баҳолаш инвестиция даромадига таъсир кўрсатди, бу охирги 12 календар ойи давомида 8,00% ни ташкил этди.\nЖамғариб бориладиган пенсия тизими ташкил этилган кундан бошлаб (1998 йил) инвестиция даромади 2022 йил 1 май ҳолатига ҳисоблаш усули бўйича 688,00 фоизни, инфляция эса бутун давр учун 593,98 фоизни ташкил этди. Шундай қилиб, жамғариб бориладиган пенсия тизими ишга туширилгандан бошлаб пенсия активларининг реал (яъни инфляциядан ошиб кетган) даромадлилиги 2022 йил 1 май ҳолатига кўра 94,02 фоизни ташкил этди.\n#ҚР Молия вазирлиги #Молия #Иш ҳақи, пенсиялар ва стипендиялар


Ғаниев журналистлар билан учрашиб, холислик, ҳаққонийлик ва тўғрилик ҳақида маъруза қилди | Qalampir.uz\nҒаниев журналистлар билан учрашиб, холислик, ҳаққонийлик ва тўғрилик ҳақида маъруза қилди\nЖамият\t16 Декабрь 2019 18:20 7938\nЎтган ҳафта охирида ижтимоий тармоқларда овозли ёзув тарқалганди. Унда овоз эгаси Қува тумани ҳокимига мурожаат қилиб, туманда газ ва электр энергияси йўқлигини видеога олиб, уни ижтимоий тармоқларда тарқатган блогернинг нега ҳалигача жанозаси ўқилмаганини сўрайди. Туман ҳокими эса Шуҳрат Мадаминович дея мурожаат қилади. Ушбу овозли ёзув ҳафта охирида ижтимоий тармоқларда кўплаб муҳокамаларга сабаб бўлди ва аудио қаҳрамони Фарғона вилояти ҳокими Шуҳрат Ғаниев экани тахмин қилинди.\nАудиоёзув ижтимоий тармоқларда тарқалгач, Фарғона вилояти ҳокимлиги Матбуот хизмати аудиодаги овоз Шуҳрат Ғаниевникига ўхшатилганини иддао қилиб чиқди. Бугун эса Шуҳрат Ғаниев журналист ва блогерлар билан учрашган. ЎзАнинг ёзишича, Ғаниев ушбу учрашувда интернетда тарқалган овозга эмас, аксинча журналистларнинг касб этикасига муносабат билдирган.\n“Мамлакатнинг тараққиётида оммавий ахборот воситаларининг ўрни катта. Шунинг учун ҳам бу касб эгаларини жуда ҳурмат қиламан. Матбуот холислик, ҳаққонийлик ва тўғриликни талаб қилади. Бу мезонларга амал қилган журналистларимиз турли уйдирма ва шов-шувларга учмайди. Шуни алоҳида таъкидламоқчиманки, ҳеч қачон бир томонлама манфаатларни ҳисобга олмаслиги керак. Тўғри, баъзи бир танқидий чиқишлар кимларгадир ёқмаслиги аниқ. Раҳбарлар журналист ва блогерлар билан мулоқот қилишдан қочмасдан самарали ҳамкорликни йўлга қўйиш вақти келди. Кўплаб журналист ва блогерлар чиқишларини мунтазам кузатиб бораман. Мен бирорта блогерга устунлик бермоқчи эмасман”, деган Ғаниев.\nЭслатиб ўтамиз, Шуҳрат Ғаниевга Президент Администрацияси ва Ҳукумат томонидан олти ой, сентябрь ойидан Сенат томонидан уч ой муҳлат берилган эди. Сенатнинг одоб комиссияси аъзоси Гавҳар Алимова агар бу муҳлат ичида у ўзини ўзгартирмаса, ишдан кетишини айтган эди.\n16 Сентябрь 15:13 58717\n16 Сентябрь 23:42 35171\n17 Сентябрь 14:20 33080\n18 Сентябрь 08:06 25809\n17 Сентябрь 23:44 24382


АҲИЛ ОИЛА — БАХТЛИ МАКТАБ\nЖорий йилнинг 29-30 январь кунлари “GrandMirHotel” меҳмонхонасида Ўзбекистон Республикаси Халқ таълими вазирлиги томонидан Бирлашган миллатлар ташкилотининг гиёҳвандлик ва жиноятчиликни олдини олиш бўйича Ўрта Осиёдаги ваколатхонаси билан ҳамкорликда оилада яшаш кўникмаларини ривожлантиришга қаратилган янги “Аҳил оила — Бахтли мактаб” дастури бўйича ўқув-тренинг ташкил этилди. Бу ҳақда вазирлик Ахборот хизмати хабар берди.\nТренинг давомида Халқ таълими тизимида фаолият кўрсатаётган мактаб психологлари, ёшлар етакчилари, маънавий-маърифий ишлар бўйича директор ўринбосарлари ва педагоглар (жами 25 нафар мутахассислар) ўқитилди. Кейинчалик бу тренинг дастури Тошкент шаҳрининг 2 та таянч мактабида синовдан ўтказиш режалаштирилган.\nТаъкидлаш керакки, “Мустаҳкам оила” дастури Халқ таълими вазирлиги ташаббуси билан мамлакатимизда амалга оширилаётган “Бахтли мактаб” номли янги миллий лойиҳанинг оилада яшаш кўникмаларини ривожлантирувчи муҳим компонентларидан бири ҳисобланади.\n“Аҳил оила — Бахтли мактаб” дастури универсал дастур бўлиб, 8-15 ёшдаги фарзандлари бор оилаларга мўлжалланган. Дастурнинг мақсади — ота-оналарда фарзанд тарбияси бўйича кўникма ҳосил қилиш ва ривожлантириш, болаларнинг психик саломатлигини мустаҳкамлаш ҳамда оилаларнинг фаровонлигини яхшилашга қаратилган. Кенг омма учун мўлжалланган мазкур дастур Бирлашган миллатлар ташкилотининг гиёҳвандлик ва жиноятчиликни олдини бошқармаси томонидан яратилган. Шунингдек, чекка ҳудудлардаги узоқ қишлоқ жойлардаги ўқувчилар ва уларнинг оилалари билан ўтказиш учун жуда қулай. Дастур Халқ таълими вазирлиги томонидан Соғлиқни сақлаш, Олий ва ўрта-махсус вазирликлари ҳамда “Оила” илмий-амалий тадқиқот маркази мутахассисларини жалб этилган ҳолда миллий-маданий жиҳатдан мослаштирилиб тайёрланган.\nДастурнинг асосий йўналишлари - болалар ва уларнинг ота-оналари ўртасида хавфсиз, барқарор ҳамда ғамхўрликка асосланган муносабатларни шакллантиришдан иборат. Шу билан бир қаторда болаларда салбий ижтимоий-тиббий омиллар - зўравонлик,жиноятчилик, ўқув мотивациясининг пасайиши каби ҳолатларнинг пайдо бўлишининг олдини олишга қаратилган. Бундан ташқари, дастур болаларнинг психик ва жисмоний соғлиғини мустаҳкамлашга ёрдам беради ҳамда психоактив моддаларни бирламчи профилактикаси бўлиб хизмат қилади.


ОАВ: Интернет тармоғида Ростов шаҳридаги Boeing самолёти қулашига оид янги видеолавҳалар пайдо бўлди\n15:09 / 22.03.2016\nХабарда таъкидланишича, интернет тармоғига Ростов шаҳрида Boeing 737-800 русумли ҳаво лайнерининг қай тарзда ҳалокатга учраганига оид янги лавҳалар жойлаштирилган. Бу ҳақда Privet-Rostov нашри хабар қилмоқда. Аммо, ҳозирча мазкур видеоларнинг ҳақиқийлиги бирон бир манба томонидан тасдиқланмаган. Тасвирда самолётнинг бирданига пасайгани, сўнгра кучли портлаш содир бўлганини кўриш мумкин.\nБундан аввалроқ, фожеа, самолётнинг баландлигини назорат қилувчи рул мосламасининг ишдан чиққани туфайли юз бергани борасида тахминлар илгари сурилган эди. FlyDubai авиакомпаниясига тегишли Boeing самолёти 19 март куни Ростов аэропортига қўнаётганида ҳалокатга учраган, унинг бортидаги 62 кишининг барчаси ҳалок бўлганди.


Каримовни мулозимлари яна тушунмади...\nЎзбекистон мустақилликдаги, Худо хоҳласа, ҳали узун ва узлуксиз йўлининг дастлабки довончасидан ўтди.\nЧўққисида “20 йил” деб ёзиб қўйилган довончада ўзбекистонликлар бир зум ўтириб тин олдилар.\nЎзбекистон халқи, деб аталадиган карвоннинг ёки карвонбошиси талаффузи билан айтганда карАвоннинг карАвонбошиси довон устида бир ортга, бир олдга қараб олиб, нутқ ирод этди.\nЁшига нисбатан “табаррук” сўзини оғринмай ишлатса бўлаверадиган, лекин тенгдошлари асо тутиб турган бир пайтда оқ кўйлакли ўт жувонлар билан “Лазги”га тушган карАвонбошининг нутқини мухбиримиз диққат билан тинглади.\nЗеро ортда нима қолаяптию олдинда нима кутаётганини тушунмоқ зарурати бор.\nКарвонбошининг нутқини чиндан ҳам диққат билан тингладик. Шу қадар диққат қилдикки, у, яъни нутқ неча марта чапак билан бўлингани, чапакларнинг ҳаммасини улаб чиқса, неча дақиқага чўзиларини ҳам ҳисобини қилдик.\nНутқ таҳлилига ўтиш олдидан 21 йиллик танишимиз – нотиқни сифатлаш зарурати бор.\nБу ишда у кишининг ўзи бизга кўмаклашади.\n31 август куни Ислом ака шаҳар айландилар.\nТошкентда анҳор бўйига бордилар. Ва ўзларининг асосий сифатларини намойиш қилдилар.\n- Ануви тротуарнинг олдидан, бизлар бошқа жойда қилаяпмизу ғиштдан, бу томондан қилса ëмон бўлмасди шуни, деди Ислом Каримов.\nАнҳор соҳилига мармар четан қуришни тайинлаяпти президент мулозимларга.\nИслом ака, тан олиш керакки, қурувчи одам. Буни мухолифлари ҳам тан олса керак.\nТўғри, у кишининг дидию қурган иншоотларининг сифати масаласи ҳам бор, лекин бу масалаларни бошқа эшиттиришга қолдирамиз.\nИслом ака, афтидан, қудратимизни билмоқчи бўлсангиз, қурган биноларимизни кўринг, деган фикр билан иш кўради, менимча. Яна кимдир айтувдими, шунга ўхшаш гапни?\nАгар президент бўлмаганларида, меъмор, ҳеч йўқ прораб бўлардилар Ислом ака.\nЎзбекистон президенти қаттиққўл раҳбардирларки, анҳор бўйида бу сифатини яна бир бор намоён этдилар.\n- Уни қилса агар қанақадир тартиб-интизом пайдо бўлади, деди Ислом Каримов.\nСоҳилга мармар четан қуриш бебошларнинг сувга тушмасликлари учун кераклигини уқтирдилар.\n- Тартиб-интизом маданиятни ташкил қилади, деди Ислом Каримов.\nИслом ака абадул абад президент бўладилар (бу ҳақдаги гап олдинда) лекин у киши ҳам бир пайтлар бола бўлганлар.\n- Ëшликда манам чўмилганман. Кўприкдан тушардик ҳув кўприккача, деди Ислом Каримов.\nПрезидентнинг айтишича, “Ўзбекистон шароитида қаерда сув бўлса, ўша ерда чирой бор”.\n“Бошқа юртларда сув чирой манбаси эмасмикан”, деб ўйлай бошлаган эдим, президент “ностальжи”йимни уйғотвордилар.\n- Тошкент вальси бор. Шу ашулани пайдо бўлишига бир 50-60 йил ўтди тўғрими, деди Ислом Каримов.\n“Э, яхши-е”, дедим.\nБолалигида анҳорга калла ташлаганини эслаётган, “Тошкент вальси”ни эслаётган одамдан яхшиликдан бошқа нарса кутган одам яхши одаммас.\nИслом ака нафақат ўзлари яхши, у киши бошқаларниям яхши қилиш сирини биладилар.\n- Одамни тарбиялаш учун кўпроқ чиройли-чиройли жойларни, манзараларни унга яқин қилиш керак, деди Ислом Каримов.\nЧиройнинг, гўзалликнинг аҳамияти устида сўз бориши билан билгичлар ўриснинг Достоевскийси айтиб кетган битта жумлани эслайверишади. Шартми шу? Ислом аканинг ўзларидан олинса бўлмайдими? Мана у кишининг ўзлари кеча янги шиор таклиф қилдилар.\n- Гўзалликни кўпроқ кўрган одам яхшиликка интилади. Бу ҳам бир шиор бўлса ëмон бўлмасди, деди Ислом Каримов.\nХудди шу гўзал шиор-фикрни шуурга жойлаб, Анҳор бўйидан Ўзбекистон Миллий боғига ўтамиз.\nБайрамнинг асосий тантаналари айнан шу жойда, ҳазрат Навоий “оёқлари остида” бўлиб ўтди. Байрамни ўзбекистонликлар, сунъий йўлдош орқали хориждаги ўзбеклар ҳам кўрди. Шунинг учун гапни чўзмайликда, уни, яъни гапни президентнинг нутқидан олақолайлик.\nПрезидентнинг байрам нутқи орадаги қарсаклару қарсак кутишга кетган паузаларни қўшиб ҳисоблаганда 21 дақиқаю 52 сонияга чўзилди.\nКечаги нутқдан, кўп нарса кутган эдик.\nБу нутқни ўта жиддий, милёнта рақамли, чуқур таҳлилли нутқ бўлади, деб кутган эдик.\nБундай бўлмади. Лекин уни, яъни нутқни баъзи бир муҳим ёки муҳим кўринадиган муждаларсиз нутқ, деб ҳам бўлмайди.\nПрезидент Каримов “Бундан 20 йил муқаддам биз юртимизда мустамлака зулми ва қарамлик даврига” барҳам берганмиз, деди.\nПрезидент Каримов мустамлакачи Каримовни енгган экан-да, деворгимиз келаяптию майли демаймиз. Ахир одам қарашларини ўзгартиришга ҳақлику.\nУ киши Совет даврини эслар экан,\n- Бир ëқлама ривожланган, фақат хом аëш етказиб беришга, мутлақ пахта яккаҳокимлигига асосланган иқтисодиëтимиз ғоят ночор аҳолга тушиб...\nқолганини қоралади. Демак, шу кунда Ўзбекистонда пахта якка ҳоким эмас!\nШундайми? Билмадик. Сиз тингловчи билгувчироқсиз.\nПрезидент Каримов Ўзбекистон карвони тушиб олган йўлни, мамлакатнинг эртанги кунини белгилаб берар экан, деди.\n- Дунëдаги замонавий ривожланган демократик давлатлар қаторига кириш йўлидир, деди Ислом Каримов.\nАйни пайтда, Ислом аканинг айтишича,\n- Ëн-атрофимизда шунақа давлатлар борки, ҳало бери аниқ айта олмайди эртанги куни қанақа бўлади, деди Ислом Каримов.\nБас, шундай экан, уларни табриклаб ўтиришнинг нима кераги борийди, ахир куни кеча қўшнисини мустақиллик куни билан табрикловдику, дегимиз келдию бу гапниям айтмай қўя қолдик.\nҚўшнилар ҳассаларини йўқотиб, йўлларидан адашиб, ойдинда тентираб юрганларида Ислом аканинг айтишича, Ўзбекистон жаҳонга йўлчи юлдуз бўлди.\n- Айни шу йўл янги тарихимиз давомида ҳар томонлама ўзини оқлаб, исботлаб берган, жаҳонда ўзбек модели деб ном олган энг тўғри йўл десам мана шу муҳташам залда, мана шу майдонда ўтирган сиз азизларнинг, кенг жамоатчилигимиз, бутун халқимизнинг фикрини ифода этган бўламан, деди Ислом Каримов.\nЎзбекистон президенти байрам нутқи ирод этар экан, баъзи рақамларни ҳам келтирди.\n- Истиқлол йилларида ижтимоий соҳа учун давлат харажатлари 5 баробардан зиëд кўпайгани, унинг 60 фоиздан кўпроғи соғлиқни сақлаш, таълим, коммунал хўжалик, аҳолини ижтимоий муҳофаза қилиш ва бошқа соҳаларга йўналтирилгани ҳам дунë миқëсида камдан кам учрайдиган кўрсаткич бўлиб, бизнинг бош мақсадимиз авваламбор инсон ҳаëтини, унинг манфаатларини таъминлаш ва ҳимоя қилишга қаратилганини ҳар томонлама исботлаб беради, деди Ислом Каримов.\nДемак, мамлакат бюджети чиқимларининг 40 фоизга яқини қолган мақсадлар – мудофаа ва давлат аппаратини ушлаб туриш мақсадларига сарфланмоқда.\nШу жойда қиёс керак. Масалан, СССР ўсал бўлиш арафасида – 1990 йилги давлат бюджетининг чиқимлар қисми 513,2 млрд рублни ташкил қилган, мудофаа мақсадларига 69,1 млрд рубл, давлат аппаратини ушлаб туриш учун 5,1 млрд рубл сарфланиши назарда тутилган, қолгани ижтимоий мақсадлар учун сарфланиши режалаштирилган эди.\nДемак, бугунги Ўзбекистонда ижтимоий мақсадларга президент айтганидай 60 фоиздан кўпроғи сарфаланаётган бўлса, СССРда бу мақсадлар учун 80 фоиздан кўпроғи сарфланган.\nНега бундоқ? Тушунмадик.\nЛекин бошқа нарсани – Ислом аканинг режаларини тушундик.\nЖурналистлар беадаб халқ бўлади. Собиқ мустамлакачи давлат раҳбари боёқиш Медведевни кейинги сайловга номзодингизни қўясизми-йўқми, деб хит қилворишганидан хабарингиз бордир.\nЎзбекистонлик ҳамкасбларимиз одобли ва Ислом акадан ҳеч қачон сўрамайдилар бу ҳақда. Буни тушунган, яъни андишанинг отини андиша деб биладиган президент ўз режалари тўғрисида анчайин аниқ мужда бердилар.\n- Халқимизнинг нияти, орзу барча-барча эзгу ниятларни амалга ошириш ва шу нуқтаи назардан ўзимизга аниқ йўлни танлаб олиш ва шу йўлга кўпчилик, аксарият халқимизни шу йўлга бошлаш бу менинг бурчим ва шу бурчни бажаришга жон беришга ҳам тайëрман, деди Ислом Каримов.\nУмуман, олганда, президентнинг байрам нутқида катта бир янгилик сезилгани йўқ.\nНутқни ёзиб берган мулозимларнинг баъзи ғализ, отахонни чалғитворадиган мана бундай “20 йил давомида юртимизда бир ëшгача бўлган гўдаклар ва оналар ўлими 3 баробар кўпроқ камайгани” деганга ўхшаш жумлаларини ҳисобга олмаганда, нутқ асосан силлиқ ирод этилди.\n21 дақиқаю 52 сонияга чўзилган нутқ майдонда ўтирган мулозимларнинг 17 марта янграган чапаклари билан бўлинди.\nЧапакларнинг энг қисқаси 9 сониягина янгради. Нутқ тугагач, азаматлар роппа-роса 52 сония қарсак урдилар.\nБилган ҳурмат ифодаси, деб тушунди, билмаган “тугади-я, дейишдими”, деб ўйлади.\nУмуман, қарсак масаласига алоҳида тўхталиш зарурати бор. Майдонни тўлдириб ўтирган мулозимлар нимани ўйлаб ўтирди, ҳайронмиз. Нутқи давомида президент бир фикрини айтиб бўлганларидан кейин нақ 6 сония қарсак кутишга мажбур бўлдилар.\nЯна бир гал чапак бошламаганларига чидамадилар ва кулиб “Қарсаклар қани?” дейишдан бошқа иложлари қолмади.\nИслом аканинг бу эслатмалари бундан 20 йил олдинги эслатмаларини ёдга тушира қолди.\nЎшандаям мустақилликни эълон қилгач, нега қарсак чалмаяпсизлар, деб ҳайрон бўлишга мажбур бўлгандилар.\nДемак, президентни 20 йил олдинги депутатлар қандай тушунмаган бўлса, бугунги мулозимлар ҳам ўшандай тушунмаяпти.\nБундан, ўз вақтида депутатлар алмаштириб юборилганидай, балки бугунги мулозимларни ҳам алмаштирвориш керакмикан, деган фикр пайдо бўлади.\nГап шу ерда тугади. Сўнгги гапдан кейин илмоқли қилиб “Ёки...” демадик.


Нукусда шифокорларга бўлаётган тажовузлар муҳокама қилинди- Kruz.uz\nНукусда шифокорларга бўлаётган тажовузлар муҳокама қилинди\n08:57, 29.10.2019 1255 0 Жамият\nҚорақалпоғистонда 2019 йилнинг тўққиз ойи давомида тўртта ҳолатда тиббиёт ҳодимларига тажовуз бўлган. Бу ҳақда 26 октябрь, шанба куни Нукус шаҳрида Бош прокуратура Академияси томонидан ҳуқуқбузарликлар профилактикасига бағишлаб ўтказилган йиғилишда айтиб ўтилди, дея хабар бермоқда «Дарё» мухбири.\nБош прокуратура Академияси томонидан Президент Шавкат Мирзиёевнинг «Жамоат хавфсизлигини таъминлаш самарадорлигини ошириш бўйича қўшимча чора-тадбирлар тўғрисида»ги фармони ижросини таъминлаш мақсадида Табобат академияси билан ҳамкорликда йиғилиш ташкил этилди. Унда ҳуқуқбузарликлар, жумладан, тиббиёт ходимларига нисбатан бўлаётган тажовузларнинг ортиб бораётганлиги муҳокама қилинди.\nАнжуманда тиббиёт ходимларига бўлаётган тажовузларнинг аксари фуқароларнинг ҳиссиётга берилиб, ўзини тута олмасликлари натижасида келиб чиқилаётгани маълум қилинди. Баъзи ҳолларда эса шифокорларнинг ўз ишига нисбатан совуққонлик билан қараши оқибатида ҳам уларга нисбатан куч ишлатиш ҳолатлари кузатилаётгани айтиб ўтилди. Ушбу фикрларга Қорақалпоғистон Соғлиқни сақлаш вазири ўринбосари Фаҳриддин Абдуллаев изоҳ бериб ўтди.\nФаҳриддин Абдуллаев, Қорақалпоғистон Соғлиқни сақлаш вазири ўринбосари\nФото: Бош прокуратура Академияси\n«Тўғри, биз — тиббиёт ходимлари ўзимизни оқламаймиз. Лекин ҳар қандай вазиятда ҳам масалага ҳуқуқни муҳофаза қилувчи органлар баҳо бериши керак. Албатта, шифокорларнинг айби бўлса, ўрнатилган тартибда жазосини олиши лозим», — деди вазир ўринбосари Абдуллаев.\nМаълум қилинишича, тиббиёт ходимларига бўлаётган ғайриқонуний хатти-ҳаракатлар тўғрисида тақдим этилаётган статистик рақамлар фақат мурожаат қилинганлари холос. Аслида, тажовузлар бундан ҳам кўп. Чунки, аксар ҳолларда тиббиёт ходимлари ҳуқуқни муҳофаза қилувчи органларга шикоят қилмайди. Шу билан бирга, бемор ёки унинг қариндошлари жиноятларни яширади.\nБош прокуратура Академияси катта прокурори Жаҳонгир Мираҳмедовнинг таъкидлашича, шахсларга, жумладан, тиббиёт ходимларига нисбатан бўлаётган тажовузларни яшириш ўша ҳуқуқбузарликнинг оғирроқ ҳолатларини келтириб чиқариши мумкин.\nЖаҳонгир Мираҳмедов, Бош прокуратура Академияси катта прокурори\n«Ҳар қандай сабаб бўлишидан қатъи назар шифокорга тажовуз қилинишининг олдини олмаслик — таъсир чора кўрсатмаслик ўша одамда қонунларни менсимасдан муносабатда бўлиш руҳини шакллантиради. Шу билан бирга, нафақат тиббиёт ходимларга, балки бошқа фуқароларга ҳам ҳурматсизлик кайфиятини уйғотади», — деди Академиянинг жиноятларнинг содир этилиши сабабларини тизимли таҳлил қилиш ва ўрганиш маркази ходими Мираҳмедов.\nМавзуга доир: Тиббий-илмий фаолият билан шуғулланувчиларнинг Табобат академияси калтакланаётган шифокорларни ҳимоя қилишда давлат органларига кўмаклашмоқчи\nУнинг қўшимча қилишича, ҳудудларда жиноятлар содир этилиши сабабларини тизимли таҳлил қилиш гуруҳлари томонидан шифокорларга бўлаётган тажовузлар ўрганиб чиқилмоқда. Таҳлиллар натижаси шуни кўрсатмоқдаки, муаммони бартараф этишда жамоатчилик назоратини ўрнатиш катта самара беради. Шу боис ўзини-ўзи бошқариш органлари ва жамоат ташкилотларидан кўпроқ фаоллик талаб этилади.\nМаълумот учун, Қорақалпоғистонда 2018 йилда тиббиёт ходимига нисбатан тажовуз қилиш бўйича битта ҳолатда ички ишлар идорасига ариза келиб тушган. 2019 йилнинг тўққиз ойи давомида эса тўртта шундай ҳолат юз берган. Буларнинг биттасида бемор аёлнинг маст эри чақириққа борган ҳайдовчини уриб, жағ тишини синдирган. Яна бир ҳолатда эса маст эр бемор хотинини кўрикдан ўтказишга рухсат бермай, шифокорни калтаклаган.


Неъматнинг қадрига етайлик – Imom Buxoriy xalqaro ilmiy-tadqiqot markazi\nHome / МАҚОЛАЛАР / Неъматнинг қадрига етайлик\n11/01/2020\tМАҚОЛАЛАР 163 кўрилган\nЮртимизда охирги йилларда барча соҳаларга катта эътибор қаратилмоқда. Ёшларнинг ўқиши, таълим олиши, ўзларининг мутахассисликлари ва қизиқтирган соҳалари бўйича меҳнат қилишлари учун кенг имкониятлар яратиб берилган ва берилмоқда. Президент мактаблари, ижод мактаблари, янги-янги институт ва университетлар, хусусий мактаб ва олийгоҳлар очилмоқда. Буларнинг ҳаммаси давлатнинг ёшлар сиёсатига катта эътибор қаратаётганидан дарак беради.\nБошқа соҳалар сингари диний соҳада ҳам халқимизнинг хурсандчиликларига сабаб бўлган кўплаб хайрли ишлар амалга оширилди. Деярли ҳар ой бирор янги масжид очилгани ёки эскиси тўлиқ қайта таъмирлангани ҳақидаги хабарларни эшитамиз, ўқиймиз. Яқин икки-уч йилни ичида айнан Ўзбекистон мусулмонлари идораси тасарруфида иккита олий диний таълим муассасаси (Бухоро шаҳрида “Мир Араб олий мадрасаси” ва Самарқандда “Ҳадис илми мактаби”) очилди ва 2020 йил ёзида Термиз шаҳрида битта ўрта-махсус диний таълим муассасаси очилиши белгиланган.\nХалқимизнинг диний таълимга бўлган эҳтиёжини қондириш мақсадида Ўзбекистон мусулмонлари идораси тасарруфидаги диний таълим муассасалари қошида уч ойлик Қуръон ва араб тили курслари очилган эди. Ушбу курсларда минглаб ҳамюртларимиз Қуръон таълимини ўрганишди ва ўрганишмоқда. Шунингдек, 2017 йил Ўзбекистон мусулмонлари идораси ташаббуси билан Қуръон қироати ва тажвид, тафсир, фиқҳ, ақоид, сийрат, ҳадис каби фанлардан Тошкент ислом институти катта устозлари томонидан силсилавий видео дарслар ташкил қилинган ҳамда muslim.uz портали орқали намойиш этилган. Юртимиздан чиқаётган диний адабиётлар ҳажми ҳам сезиларли даражада ошган. Тўғри, ҳали қилиниши керак бўлган ишлар кўп. Лекин, ўқийман, илм ўрганаман, ўзим қизиққан соҳа бўйича таҳсил оламан, меҳнат қиламан деган киши учун имкониятлар етарли. Қолган имкониятларни ўзимиз ҳам ҳаракат қилиб яратишимиз керак. Бор имкониятлардан тўлиқ ҳолатда фойдаланишимиз лозим. Кўпинча, ижтимоий тармоқларда ҳар бир ҳолатдан айб қидирадиган, яратилган имкониятлардан нолийдиган, норозилик кайфиятидаги фикрларга дуч келинади. Қайсидир соҳаларда оқсаш кузатилаётган бўлса, қайсидир соҳалар тўлалигича ислоҳ бўлмаётган бўлса, ўша соҳаларда етарлича илм ва тажрибага эга, ҳалол, виждонли, халқ дардини ўзининг дарди сифатида кўра оладиган, халқ келажагини ўз келажаги ўрнига қўя оладиган, халқи олдидаги бурч ва масъулиятини тўла англаб етган мутахассис ва раҳбар ходимлар етишмаслигидандир. Шундай экан, биз ёшлар яратилган имкониятлардан тўлалигича фойдаланган ҳолда танлаган соҳамизни етук мутахассиси бўлмоғимиз, бўш вақтимиз, ёшлигимиз ҳамда бу имкониятларни шукрини адо қилмоғимиз, ўша оқсаётган соҳаларда ватанимиз, халқимиз дардига дармон бўла олишимиз, фидойилик кўрсата билишимиз керак. Зеро, айни чоғда олдимизда имконият эшиклари очиқ, ёшмиз, куч-қувватимиз бор. Булар Аллоҳ таолонинг бизга берган улуғ неъматларидир. Неъматнинг шукри адо қилинса, Аллоҳ уни янада зиёда қилади.\nҲадис илми мактаби ўқитувчиси


“Ишим чаппа бўлиб кетишидан қўрқаман” - 1\nАнча хат-саводи бор, ҳуқуқларини биладиган, уларни ҳимоя қилишни ҳам уддалай оладиган тингловчимиз ўта тушкун аҳволда куни кеча бўлиб ўтган воқеани айтиб берди.\nАйтишича, у милиция ходимлари кўча бўйида савдо қиладиган аёллардан бирининг товарларини йиғиштириб олиб кетаётганида аралашган. Милиция ходимларидан товарни мусодара қилиш учун ҳужжатлари бор-йўқлигини сўраган.\nОддий бир фуқародан бундай журъатни кутмаган милиционерлар суҳбатдошимизнинг ўзини милиция идорасига олиб кетган. Бир муддат сўроқ қилгач, қўйиб юборган.\nЛекин айтишича, унинг кўргиликлари ҳали тугагани йўқ. “Милиция ходимлари энди мени тинч қўймайди”, деди хавотир билан тингловчимиз.\nВоқеа тафсилотларини “Эркин микрофон”да эшиттириш учун айтиб беришни истамади.\n-Унда нега телефон қилдингиз, деб сўрадик.\n-Ҳеч йўқ сизлар эшитиб қўйинглар, дедим, деди, айтганларим эфирга кетса, иш чаппасидан кетиб қолмасин, деб қўрқаман.\n“Ишим чаппа бўлиб кетишидан қўрқаман” - 2\n“Эркин микрофон”га 29 июн куни мурожаат қилган яна бир тингловчимиз шу кунда Москвада тирикчилик қилиб юрганини, икки кун олдин Наманган вилоятидаги уйига биров ҳужум қилганини айтиб берди.\nАйтишича, ҳужум қилган шахс унинг хотинини калтаклаган.\nЛекин воқеа жойига етиб келган милиция ходимлари жиноятчини қўйиб юборган.\nОиласи номидан ариза ёзмоқчи бўлаётган қариндошларини милиция бўлимига киритмаяптилар ҳам.\nБу тингловчимиз ҳам воқеа тафсилотларини “Эркин микрофон”да эшиттириш учун айтиб беришни истамади.\nУнда нега телефон қилдингиз, деб сўрадик.\nҲеч йўқ сизлар эшитиб қўйинглар, дедим, - деди, - айтганларим эфирга кетса, иш чаппасидан кетиб қолмасин, деб қўрқаман.\nБир соатдан кейин Москвада ишлаб юрган йигит яна қўнғироқ қилди.\n- Мен Ўзбекистон фуқароси. Москва шаҳрида меҳнат қилиб юрибман. 27 июн кечаси соат 12да менинг уйимга, унинг исмини билмайман, уйга бостириб кириб, темир эшикни синдириб кираяпти уйга.\nОзодлик: Сизнинг Ўзбекистондаги уйингизга бостириб киришдими?\nОзодлик: Ўзбекистондаги уйингиз қаерда?\nНамаган вилояти, Норин тумани Ҳаққулобод шғаҳар Салимбек исломов кўча 2-уй, 6-хонадон. Менинг аëлим Бозорова Холидахон Мамажоновна. Иккита фарзандим бор. каттаси 7 яшар, кичкинаси 6 яшар. Уйда эркак одам йўқ бошқа.\nОзодлик: Демак 28 июнга ўтар кечаси сизнинг уйингизга бир киши бостириб кирганми бир неча кишими?\nМосквада ишлаб юрган йигит билан суҳбат\nСуҳбат сўнггида суҳбатдош Ўзбекистон президентига мурожаат қилди. “Сиздан ош-нон, пул сўрамайман, оилам тинчилиги таъминланиши таъминлаб беришингизни, жиноятчини ўртоғи бўлгани учун ҳимоя қилаётган милиция ходимини жазолашингизни сўрайман”, деди жумладан у.\nСуҳбат давомида суҳбатдошимиз жиноятчи дўстини қўйиб юборган милиция ходимининг исм-фамилиясини ҳам айтди. Биз исмни, айбсизлик презумцияси принципидан келиб чиқиб, суҳбатдан кесиб ташладик.\nБу воқеа ўрганиши мумкин ва ўрганиши зарур бўлган милиция амалдорлари истаса бирпасда аниқлай олади жиноятни яширган милиция ходимининг ким эканлигини.\nВоқеа содир бўлган хонадан манзили суҳбат давомида аниқ-тиниқ айтилди.


Ҳалокатга етакловчи йўл\nГиёҳванд моддалар қабул қилиш инсон саломатлигига раҳна солиб, турли хил асаб касалликларининг келиб чиқиши, ногирон болалар туғилиши, оилаларнинг барбод бўлиши оқибатида фарзандларнинг етим қолишига олиб келади.\nМаънавият ҳақида ўйлар\nБиз одатда маънавият, унинг маъно-мазмуни, ҳаётимиздаги ўрни ва аҳамияти ҳақида кўп гапирамиз. Ўзида жуда чуқур ва кенг қамровли маъно-мазмунни мужассам этган бу тушунчага ҳар қайси маърифатли инсон ўзининг фалсафий ёндашуви, сиёсий қарашлари ва эътиқоди, онгу тафаккуридан келиб чиққан ҳолда турлича таъриф ва тавсифлар бериши, табиий.\n“Оммавий маданият” оқибатлари\nҲар бир ота-она ўз фарзандларининг истиқболи, бахт-саодати ва келажакда мустақил ҳаёт кечириб, ҳам моддий, ҳам маънавий жиҳатдан баркамол авлод бўлиб етишишини ният қилади.\nТадбиркорлар ҳуқуқи тикланди\nНавоий вилоят прокуратураси томонидан "Тадбиркорлик фаолияти эркинлигининг кафолатлари тўғрисида"ги Ўзбекистон Республикасининг Қонуни, Президентимизнинг мазкур соҳани тартибга солувчи фармон ва қарорлари, шунингдек, ҳукумат қарорларининг сўзсиз бажарилишини таъминлаш ҳамда бу орқали кичик бизнес ва хусусий тадбиркорлик субъектларининг ҳуқуқлари, қонуний манфаатларини ҳимоя қилишнинг аҳволи ўрганилди.\nFўзани чилпиш — мўл ҳосил гарови\nЙилнинг табиий иқлим шароитидан келиб чиқиб, ғўзанинг ўсиши ва ривожланиши бир-биридан фарқ қилади. Баҳор серёғин ва салқин, ёз фаслининг ҳар йилгидан ҳам иссиқ бўлиши оқибатида ғўза бўй олиб, кам ҳосил тўплаши, турли зарарли ҳашарот ва касалликларнинг хуружи кўпайиб кетиши кузатилган бўлсада...\nБозорда бўладиган "Кеб қолинглар, об қолинглар, Нуротанинг қовунлари, бир емасангиз армонда қоласиз!" каби чорловлар ҳамон қулоғимиз остида эди.\nЭчки жунидан иссиқ кийимлар\nНурли диёрга хизмат сафарига отланаётганимизда, фотомухбиримиз "ҳудуднинг "Темирқовуқ" деган жойида эчкининг жунидан турли иссиқ кийимлар тўқилаяпти экан, шуни ҳам бир кўриб келамиз", деб қолди.\nКаштачилик ҳақида гап кетганда, ҳамманинг хаёлига биринчи бўлиб Нурота заминидаги ҳунармандчиликнинг нақшинкор намуналари келиши, тайин. Мутахассисларнинг айтишича, Бухоро, Сурхондарё, водий томонларда ҳам жуда чиройли кашталар тикилади.\nНуротанинг олтин боғлари\nМаълумотларга кўра, табиатнинг шифобахш неъматларидан бири ҳисобланган шафтоли таркибида жуда кўп дармондорилар бор экан.\nБиринчи ўзбек муҳандиси, тоштарош уста Абдураҳим Турдиевнинг набираси бўлган Тоҳир Раҳимов ёшлигида жуда шўх, эрка, қўни-қўшнига тинчлик бермайдиган, айнан шу хислатлари билан маҳалласида "ном қозонган" болалардан бўлган.


Тошкентда автобус бекатдаги икки йўловчини босиб кетди. Жабрланувчилар воқеа жойида ҳалок бўлган\nТошкентда автобус бекатдаги икки йўловчини босиб...\n03.05.2019 19:26 0 2996\nБугун, 3 май куни Тошкент автомобиль ҳалқа йўлининг «Чинни бозор» автобус бекатида «Мерседес-Бенц» автобуси иштирокида ЙТҲ содир бўлган.\nТошкент шаҳар ИИББ хабарида айтилишича, 8-автобус саройи тасарруфидаги Мерседес-Бенц русумли 147-йўналиш автобуси йўловчиларни тушираётганда, ўз ўзидан ҳаракатланиб кетган.\nҲаракат вақтида автобус бекатда турган икки кишини босиб кетган ва тахминан 10 метр масофани босиб ўтиб, олдинги ғилдираги билан бетон ариққа тақалиб тўхтаб қолган. ЙТҲ натижасида 14 ёшли С.Г. (қиз) ва 30-35 ёшлардаги шахси аниқланаётган аёл воқеа жойида ҳалок бўлган.\nЙТҲ Тошкент шаҳар ИИББ


Қутб доирасидаги 40 даражали қаҳратонда иссиқ чой ҳавога сепилса, нима бўлишини биласизми? - Darakchi\nҚутб доирасидаги 40 даражали қаҳратонда иссиқ чой ҳавога сепилса, нима бўлишини биласизми?\nДУНЁ 01.12.2016, 14:05\nФанда ҳаво ҳарорати паст, совуқ бўлган жойда иссиқ сув музли кристаллга айланиши айтиб ўтилган, деб хабар беради “Nonbox.ru” нашри.\nОнтариолик фотосуратчи Майкл Дэвис айнан шу жараённи камерага муҳрлашга қарор қилди. У Қутб доирасидан 20 километр узоқликда, дўсти Маркуснинг қайноқ чойни 40 даражали совуқда ҳавога сочганини суратга олди.\n“Дўстим Маркус билан қайноқ чой солинган термосни кўтарганча йўлга отландик ва манзилга етгач, қайноқ чойни ҳавога сепдик. Бу тасодифий кадрлар эмас. Мен ҳаво ҳароратини, шамолни ҳисобга олиб, ҳар бир кадрни шунга қараб режалаштирдим. Муз кристаллари орасидан қуёшни ҳам суратга олишни хоҳлагандим. Буни уддаладим!”, — деди Дэвис.\n"Такси" фильми юлдузи коронавирусга чалинди\nЖума куни Туркияда масжидлар очилади\nЯпония мамлакатга ташриф буюрган сайёҳлар учун кунига 185 долларгача пул тўлашни режалаштирмоқда\nФарғонада "ўта оғир жиноят содир этган" шахслар "қўлга олинди"


Жанубий Корея терма жамоаси Тошкентга эртароқ етиб келади\n17 июль, 2017, 14:04\nЖанубий Корея терма жамоаси Жаҳон чемпионати саралаш босқичидаги сўнгги ўйинни ўтказиш учун Тошкент шаҳрига белгиланган кундан аввалроқ етиб келишни режа қилмоқда.\nМаълум бўлишича, жанубий кореяликлар пойтахтимизга 3 сентябрь куни ташриф буюришлари кўзда тутилган эди. Бироқ ушбу баҳсга янада яхшироқ тайёргарлик кўриш ҳамда юртимиз об-ҳавосига кўникиб олиш мақсадида рақибларимиз пойтахтимизга 1 сентябрь куни етиб келишади.\nҚўшимча қилинишича, яқиндагина мураббий этиб тайинланган Шин Тэ Йонг 21 август куни Жаҳон чемпионати саралаш босқичи доирасидаги сўнгги икки ўйин – Эрон ва Ўзбекистонга қарши учрашувлар учун якуний таркибини эълон қилади. Агар Жанубий Корея терма жамоаси ушбу баҳсларда ғалаба қозонса, кетма-кет тўққизинчи бор Жаҳон чемпионати йўлланмасини қўлга киритади.\nМаълумот ўрнида, кореяликлар 8 та ўйиндан кейин 13 очко тўплаб, тўғридан-тўғри қўлга киритилиши мумкин бўлган ягона йўлланма учун курашда 3-ўриндаги Ўзбекистондан 1 очко олдинда бормоқда.


Туркий кенгашнинг навбатдаги саммити тадбирларида иштирок этиш учун Боку шаҳрига борди. Олий мартабали меҳмонни Озарбайжон Бош вазирининг ...\nПрезиденти Шавкат Мирзиёев 2019 йил 14-15 октябрь кунлари Боку шаҳрида бўлиб ўтадиган Туркий тилли ҳамкорлик кенгашининг (Туркий ... саммитининг декларацияси қабул қилиниши кутилмоқда. Президентимиз Бокуга ташрифи доирасида саммитда иштирок этадиган делегациялар раҳбарлари ...\nпойтахти Боку шаҳри 24-27 май кунлари бокс бўйича яна бир халқаро мусобақага мезбонлик қилди. «Гейдар Алиевнинг 96 йиллиги»га бағишлаб ташкил этилган ...\nБокуда 5 боксчимиз финалда жанг қилишади\nБугун Озарбайжон пойтахтида бокс бўйича «Буюк ипак йўли» номли йирик мусобақа ўз якунига етади. 10 дан ортиқ мамлакат вакиллари иштирок этаётган турнирнинг бугунги кун дастурида 5 нафар вакилимиз финал беллашувида рингга чиқади.\nшаҳарлари рейтингини тузди. Биринчи ўринда — Озарбайжон пойтахти Боку шаҳри. 2018 йилнинг май ойида бу ерда ўтказилган шопинг-фестиваль ...\nБокуда катталиги бўйича дунёда иккинчи балчиқ вулқони уйғонди (видео)\nбугун, 23 сентябрь куни маҳаллий вақт билан соат 8:53 лар атрофида Бокунинг Карадағ туманида Отманбоздағ балчиқ вулқони уйғонган. Орадан ...\nБокуда йўловчи автобуси юк машинаси билан тўқнашиб кетди\nпойтахти Боку шаҳрида йўловчи автобуси ҳалокатга учраши оқибатида 1 киши ҳалок бўлди, 13 киши тан жароҳати олди. Бу ҳақда «Gazeta.ru» хабар бермоқда. Маълум ...\nБокуда портлаш содир бўлди\n21 май куни Озарбайжон пойтахти Боку шаҳрида портлаш содир бўлди. Бу ҳақда «Haber7» хабар берди. Портлаш оқибатида икки киши ҳалок бўлган ва жуда кўплаб кишилар оғир жароҳат ...\nБокуда йўл хизмати ходими даҳшатли ҳалокат қурбонига айланди\nБокуда йўл хизмати ходими оғир йўл-транспорт ҳодисаси оқибатида ҳалок бўлди. Бу ҳақда «Озарбайжон автомобил йўллари» давлат агентлиги матбуот ... маълум қилган. Нажафлининг ёзишича, мазкур бахтсиз ҳодиса биринчи Боку ҳалқа йўлидаги таъмир ишлари вақтида содир бўлган. Хабарларга кўра ...


Учар таксилар энди орзу эмас - Халқ сўзи\n25 Апрель, Пайшанба\nУчар таксилар энди орзу эмас\n12:58 25 Июнь 2018 Дунё\nГермания ҳукумати Audi ва Airbus компаниялари билан ўзига хос битим имзолади. Унга кўра, Бавариянинг Ингольштадт шаҳрида учувчисиз учадиган таксилар синовдан ўтказилади, дейилади Bloomberg хабарида.\n“Учар таксилар – энди орзу эмас, улар сизни тезкорликнинг янги ўлчовларида олиб юриши мумкин. Бу мазкур технологияни жуда муваффақиятли ривожлантираётган компаниялар ва стартаплар учун улкан имкониятдир”, - дейди Германия транспорт вазири Андреас Шейер.\nМаълумот учун, Audi ва Airbus томонидан жорий йил март ойида Женева автосалонида учар такси-электромобилининг намунаси тақдим этилган эди. У жуда енгил бўлиб, икки ўринли йўловчи капсуласи кўринишида бўлиб, мазкур қурилмани автомобиль ёки парвоз қилиш учун саккиз парракли дронга маҳкамлаш мумкин.\nШавкат Мирзиёев Зеленскийни Украина президентлиги учун сайловлардаги ғалабаси билан табриклади


Тортинманглар, Қуръон cайлига марҳабо! | Azon.uz - Ахборот-таҳлилий портал\n708 13:19 16.01.2021\nУстоз Зайниддин қори Муҳаммад Юсуф хотираларига бағишланган «Қуръони карим мусобақаси – 1442» танлови “AzonTV” илмий-маърифий онлайн телеканалида катта шукуҳ ва мамнуният билан ўтказилмоқда.\nҚуръони карим ер юзига нозил бўлар экан, Расулуллоҳ соллаллоҳу алайҳи васаллам бошлиқ мусулмонлар уни катта қизиқиш билан, бемисл қунт билан ўрганиб, ўзлаштириб бордилар. Қуръони каримни оғзаки ва ёзма равишда жамлаб, сақлаб бориш вазифаси Расули Акрам соллаллоҳу алайҳи васалламга юклатилган эди. У Зот бунинг учун керак бўлган барча чора-тадбирларни кўриб борардилар. Жумладан, Қуръонни ёдлашга, уни бошқаларга ўргатишга тарғиб қилардилар, буюрардилар. Саҳобалари ичидан Қуръон қироатига лаёқатли, иқтидори бор кишиларни танлаб, улар билан алоҳида шуғулланар эдилар, уларни Қуръон ўқишга моҳир бўлишга ундардилар.\nХушовоз, тили равон, Қуръонни гўзал ўқий оладиган кишиларни Қуръон таълимига жалб қилиб, уларнинг иқтидорини мақтар, олқишлар ва улардек умматлари борлигидан шод бўлиб, Аллоҳ таолога ҳамду санолар айтар эдилар. У Зотнинг таълим-тарбияларини олган саҳобаи киромлар ҳам Қуръон таълимига алоҳида эътибор бердилар. Уларнинг қошида қориларнинг қадри жуда юксак эди. Шу зайлда ислом уммати ичидан Қуръони каримни қалбларида сақлаб, кейинги авлодга беками кўст етказишга ҳарис бўлган Қуръон ошиқлари, ҳофизлари силсиласи узилмай келди ва улар барча даврларда мусулмон уммати тарафидан эъзозу ҳурматда бўлдилар.\nБош ҳакам Ҳасан Яҳё Абдулмажид барча иштирокчи ва кузатувчиларга мурожаат қилиб, ўз фикрларини билдирди:\n“Бу йилги мусобақа юртимизга Аллоҳнинг берган фазли, марҳамати. Бу Аллоҳ берган имконият. Бандалар эса сабабчидир. Қуръон мусобақаси ўтказилишига оз бўлса-да, сабабчи бўлиб қолиш – Аллоҳ муваффақ қилган улкан шараф. Бу ўз навбатида фахрдан кўра шукр тақозо қиладиган ҳолат. Шу билан бирга иштирокчи, тингловчи, умуман, Қуръон мухлиси бўлган халқимизга, хусусан, қориларимизга тавсияларимиз шуки, тортинманглар, азизлар. Иштирок этинглар, олдин иштирок этгандик, ютолмагандик деманглар, қатнашинглар. Чунки сиз Қуръон тиловати орқали Қуръоннинг нурини, зиёсини таратишга сабабчи бўласиз. Саҳобалар иккита одамга Қуръон ўқиб бераман деб оғир аҳволларга тушишган. Абдуллоҳ ибн Масъуд розияллоҳу анҳу Маккада шундай гўзал калом нозил бўлди, одамлар ғафлатда қолмасин, деб тиловат қилиб, мушриклардан ҳушдан кетгунча калтак еганлар. Шунга қарамай, Қуръон тиловатининг лаззатини туйганлар. Устоз Зайниддин қори Муҳаммад Юсуф хотираларига бағишланган «Қуръони карим мусобақаси – 1442» танлови эса минглаб Қуръон мухлислари ва қориларимиз учун улкан имконият, улкан шараф. Ҳар бир қори ўз тиловати орқали Қуръон зиёси, нури тарқалишига, қалбларимизга етиб боришига ҳисса қўшмоқда”.\nМўминларга ҳидоят ва раҳмат бўлиб нозил қилинган Қуръон мусобақасида фаол иштирок этинг. “AzonTV”ни кузатиб боринг.\nМахсус Қуръон мусобақаси


Денгиз сатҳидан 3500 метр: Арашан кўлларига саёҳат – Davronbek's blog\nPosted on July 10, 2020 October 13, 2020 AuthorDavronbekLeave a comment\nЭртош қишлоғилик маҳаллий ҳайдовчининг айтишича, қишлоқдан кўлларгача бир машина 450 000 – 500 000 сўм эвазига сизни олиб бориб, кечгача ўша ерда кутиб, қайтиб олиб тушиб қўяди. Бир машинада ўртача 3 киши ўтирса, бир кишига бориш-келиш тахминан 150 000 сўмдан тушади. Бу йил карантин бўлгани учун келувчилар кам бўлибди.\nБулоқ ёқасида 2-4 метрлик иккита ҳовуз мавжуд. Ҳовуз чуқурлиги 60 см. Булоқдан сув чиқиб, ҳовуз суви доимий янгиланиб туради.\nЯратганнинг гўзал яратиқлари қаршисида лол бўлиб, анча туриб қолдим… Дунё кенг, дунё гўзал. Яна бир санъатини кўрсатганига шукр!\n← Previous Previous post: Сокинлик сари узун йўл: Урунғоч кўлига саёҳат\nNext → Next post: Аясофия Фотиҳ Султонга қайтди


Kutubxona - Pramudya Ananta Tur. Inem (hikoya) / Kiril\nSiz shu sahifadasiz: Pramudya Ananta Tur. Inem (hikoya) / Kiril\nМуаллифПрамудя Ананта Тур Асар номиИнем (ҳикоя)\nТуркумларКутубхона  Xалқлар - Жаҳон/Индонез адабиёти Бўлимлар - Сараланмаган  Муаллифлар - Прамудя Ананта Тур  Услуб - Наср Шакл - Ҳикоялар Ёзув - Кирил\nТилЎзб ТаржимонҲулкар Файз Ҳажм19KBБезатишUzgen (admin@kutubxona.com) Қўшилган2010/11/19 Манбаhttp://www.ziyouz.com/index...\nLotin yozuvda Прамудя Ананта Тур\nБолаликдаги дўстим — қўшни қизчани шундай аташарди. Ўшанда — унинг ёши саккизга тўлганди. Инем мендан икки ёш катта эди.\nИнемга дуч келган одамлар мулойим жилмайиб қўйишарди. Унинг гўдак чеҳраси шунақа ҳам тиниқ, бирам ёқимли эдики! Куёвлар ўсиб келаётган кўпгина оилаларда: «Қани энди Инемга ўхшаган қизни келин қилиб олсак...», деб ўйлашарди.\nШаҳримиз аёллари шоли пайкалларида ишларидан бўшаган кунлари, бундай дамлар унча кўп бўлмасди, уденг1 ва сарунг2 ларни безаш билан банд бўлардилар. Оқ газлама ва мумни Ичжо дўкондордан олишарди. Инемнинг онаси уденгларни кашталаб берарди. Ҳар иккита уденг учун унга бир ярим тсент тўлашарди. Бир кунда у саккиз-ўн уденг тайёрлаб беришга муваффақ бўларди.\nИнемнинг отаси ҳақида ёмон гаплар юрарди. Онамнинг айтишига қараганда, у бир вақтлар ўрмон йўлларида қароқчилик қилар, одамларни талар экан. Унинг ҳозир ҳам қандайдир қинғир ишлар билан шуғулланиб юрганини ҳамма биларди. Лекин аниқ далиллар бўлмагани учун уни «чақиб» беришга ҳеч ким ботинолмасди. Бунинг устига, унинг қариндошларидан айримлари политсияда хизмат қилишарди, улардан биттаси ҳатто биринчи даражали вакил унвонида эди.\nҲа, Инемнинг отаси ҳам яқин пайтларгача политсия хизматида бўлганди; уни порахўрлиги учун ишдан ҳайдашганди.\nБир сиймода ҳам қароқчи, ҳам политсиячи! Буни мен сира ҳам тушуна олмасдим. Бу одамнинг ёрдамида йўлтўсарларни қўлга тушириш учун уни политсия хизматига олишган, деб тушунтирди онам менга.\nИнемнинг отаси хўроз уриштириш ишқибози эди. Кўпинча ютқазиб қўярди: унинг хўрози бошқалар қўлига ўтар; бунинг устига яна уч талендан3 ринггит4 гача тўлашга мажбур бўларди. Хўроз уриштиришлар бўлмаганда эса Инемнинг отаси қарта ўйинига ўтирарди. Бунда ҳам унинг омади чопмасди... У тез-тез қаерлардадир ҳафталаб йўқолиб кетарди, баъзан ойлаб қорасини кўрсатмасди. Лекин ҳамиша пул билан қайтиб келарди.\nОта-онам анчадан бери Инемни оталиққа олишганди. У уйда онамга қарашар, мени ва укамни ўйнатарди.\nБир куни ошхонада Инем сув солинган қозончани ўчоққа қўяркан:\n— Ширинтой, Мук, — деди менга, — мен келинман!..\n— Келин? — ҳайрон бўлдим мен.\n— Ҳа!.. Ҳадемай тўйим бўлади.\n— Келин бўлиш яхшими?\n— Бўлмасам-чи! Менга чиройли-чиройли кабайя5 ва кайн6 олиб беришади. Тўй кийимларини айтмайсанми! Мени гуллар билан ясантиришади... Кўзларимга сурмалар суришади... Сочимни чиройли қилиб турмаклашади! Бирам хурсандман! Бирам шодманки!\nИнем рост гапирганди.\n— Бегойим, — деди бир куни Инемнинг онаси менинг онам ҳузурига келиб, — тўй вақти келяпти. Қизгинамни узатиш керак.\n— Нима? Узатиш керак?\n— Ҳа, бегойим. У аллақачон саккиз ёшни уриб қўйди!\n— Саккиз ёш! Ахир у ҳали гўдак-ку!\n— Бизлар прияи эмасмиз, бегойим. Ўша оқсуяк — прияиларнинг қизлари анча вақтларгача эрга тегмасликлари мумкин. Бизларда бу мумкин эмас. Тўйни бултур ўтказишимиз керак эди. Асихнинг қизи эрга текканига анча бўлди. Инем ундан икки ёш катта. Худога шукр, уни хотинликка оладиган одам топилди. Инемни узатсам, яшашимиз анча енгиллашади. Куёвнинг отаси бадавлат одам, Маркабоннинг ўзи ҳам мол сота бошлади. Ёлғиз меросхўр!..\n— Вой, эгачижон, — яна гап бошлади онам, — ахир, у эндигина саккиз ёшга кирди-ку!..\nМеҳмон қошларини чимирди:\n— Мен ҳам, онам ҳам эрга саккиз ёшда текканмиз...\n— Қиз болани жуда ёш узатиш — яхшимас! Болалар ўсмай қолади, касалга чалинади...\n— Ўзингиз яхши биласиз, бегойим. Лекин бизнинг оиламизда худога шукур, касаллар йўқ, узоқ умр кўришади. Менинг онам ҳадемай олтмишга тўлади, туппа-тузук юрибди. Ана бувимизни қаранг, томорқада қандай ишлаяпти! Ҳолбуки, етмишдан ошиб кетган!\nАммо онам ўз фикрида туриб олди:\n— Барибир, куёв ҳам ҳали бола...\n— Маркабод ўн еттига тўлди, бегойим.\n— Ўн етти ёш? Мукнинг отаси ўттиз ёшида уйланганди!\nИнемнинг онаси индамади: афтидан, бу сўзлар уни сира ҳам ишонтирмаганди.\n— Агар шундай қарорга келган экансизлар, — деди онам, — унга бахт тилашдан бошқа ҳеч нарса дея олмайман...\n— Шўрлик, бечора қиз!.. — деди онам ўйга толиб. — Аммо улар жудаям муҳтож! Жуда қашшоқ! Бу уларнинг сўнгги умиди...\nИкки ҳафтадан кейин Инемнинг онаси қизини олиб кетгани келди. Инем хурсандлигидан, қувончини яшира олмасди. Бечора! Бизнинг уйимиздан бутунлай кетаётганини хаёлига ҳам келтирмасди.\nНиҳоят, тантанали кун етиб келди.\nТўйни томоша қилиш учун гуруллаб югурган болалар тўдасида мен ҳам бор эдим. Инемни таниб бўлмасди. Сочлари бежирим турмакланган, қошлари ва гажаклари яхшилаб сурмаланган. Кокилини мўъжазгина, чиройли қоғозгул безаб турарди. Ялтироқ безаклар, ипак нимча, қимматбаҳо кўйлагини айтмайсизми!.. Тўғри, буларнинг ҳаммаси вақтинчаликка бадавлат хитойдан олинган эди...\nУй ва ҳовлини кокос хурмосининг барра барглари ва барингин1 нинг узун шохлари билан безатилган эди.\nБиз томонларда тўй, одатда, ҳосил йиғилгач, гуруч арзонлашган пайтда, тағин қўғирчоқ театри иштирокида ўтказилади. Қўғирчоқ театри иштирокисиз томоша кўнгилхушлик бўлибдими? Инемнинг ота-онаси тўйда вайянг2 қатнашиши учун қўлларидан келадиган ҳамма нарсани қилишди. Лекин, афсуски, улар бунинг уддасидан чиқиша олмади. Ниҳоят улар тўйга раққосалар ва гамелан3 ни таклиф этишга аҳд қилишди.\nМусиқа овози икки кечаю-икки кундуз тинмади. Биз, болалар, катталарнинг рақс тушишини мириқиб томоша қилдик. Улар даврада айланишар, қадаҳ уриштиришар, ўпишишар ва маст ҳолда:\n— Ура! — деб қичқиришарди.\nБарча, айниқса аёллар тўй маросимини алоҳида эътибор билан кузатардилар.\nУрф-одат тақозо этганидек, Инем куёвнинг олдига бориб, оёқлари учида чўккалади, кафтини кафтига қўйиб, уларни юзига шундай яқин олиб келдики, катта бармоқларининг тирноқлари бурнига тегди. Кейин мис жомда ифорли сув келтиришди. Маркабон уй остонасини ҳатлаб ўтишдан олдин Инем ўша сув билан унинг оёқларини ювди. Келин-куёвнинг қариндошлари ёшларни ўраб олишди, уларнинг қўлларини бирлаштиришди ва гўшангага олиб киришди.\nШунда ҳамма бараварига қийқириб олқишлай бошлашди:\n— Битта эди — иккита бўлди!\nШу пайт Инемга кўзим тушиб қолди: у йиғларди. Кўз ёшлари упа-элик ва сурмани ювиб, унинг гўдак чеҳрасида қора из қолдирарди.\nМен уйга югуриб келдим-да, онамдан сўрадим:\n— Ойи, Инем нега йиғлаяпти?\n— Келинлар аллақачон дунёдан ўтиб кетган катта боболари ва бувиларини эслаб йиғлайдилар, болажоним.\nЭртаси куни Инем нега йиғлаганининг ҳақиқий сабабини билиб олдим, у кичик эҳтиёж билан ҳожатхонага боргиси келган-у, сўрашдан қўрқиб йиғлаган экан.\nТўй ўтди, шовқин-сурон тинди, меҳмонлар тарқалишди. Гўё ҳеч нарса бўлмагандай. Қарз берганларнинг дастлабкиси кўриниши билан Инемнинг отаси шаҳардан ғойиб бўлди. Лекин олинган қарзларни тўлаш керак эди. Инемнинг онаси уденгларга безак беришга киришди. Кунлар тунга, тунлар кунга уланди...\nБир куни эрталаб Маркабоннинг катта уйидан қалбларни ларзага солувчи чинқириқ эшитилди:\n— Қўйиб юбор! Қўйиб юбор деяпман!..\n— Ойи, эшитяпсизми? Инем бақираяпти! Ойи!.. — дея чақирдим онамни.\n— Ухла, ухла, болам... Улар жанжаллашаяпти. Бечора Инем!..\n— Улар нега уришишяпти, ойи?\nСаволим жавобсиз қолди. Кейин атрофга жимлик чўкди ва мен ухлаб қолдим.\nБундай чинқириқ ва инграшлар деярли ҳар кеча такрорланарди. Ҳар сафар онамни уйғотардим ва у ачиниб:\n— Шўрлик, бечора қизча! — деб қўярдилар. — У ҳали гўдак, ахир. Қийналаётган бўлса керак-да!..\nКунларнинг бирида Инем бизларникига келди... Унинг оқариб кетган чеҳраси ҳамон кўз ўнгимда. Гўё унда бир томчи қон ҳам қолмагандек эди. Инем нимадир демоқчи бўларди-ю, лекин айтолмасди; кўз ёшлари бўғарди уни.\n— Нега йиғлаяпсан, Инем? Нима бўлди, қизим? — сўради онам.\n— Бегойим, — деди Инем ўпкасини босолмай, — мени ўзингизга қайтариб олинг. Олақолинг!..\n— Ахир сенинг эринг бор, Инем...\n— Ўзингизга қайтариб олинг!..\n— Нега, Инем? Маркабон сени хафа қилаяптими? — сўради онам.\n— Бегойим, менга раҳмингиз келсин...\n— У ҳар кеча мен билан олишади, қийнайди, оғрияпти десам ҳам, оғритаверади... Эрим бўлишини истамайман! Истамайман!\n— Йўқ, йўқ, Инем, — уни тинчлантиришга уринарди онам. — Мана кўрасан, ҳаммаси яхши бўлиб кетади! Ахир эрга тегишни ўзинг хоҳлагандинг-ку?!\n— Ҳа, бегойим... Лекин... Лекин...\n— Эсингда бўлсин, Инем, хотин ҳамиша эрининг гапига кириши, унга бўйсиниши керак. Бўлмаса аждодларимиз сени лаънатлайдилар.\nИнем индамас, кўз ёшлари ҳамон юзини юварди.\n— Майли, энди уйингга борақол. Эрингга қулоқ сол. Эринг ҳар қанча ёмон бўлмасин, унинг айтганини қил, чунки у сенинг хўжайининг.\nИнемнинг кетгиси келмасди.\n— Қани, Инем, борақол энди! Мана кўрасан, ҳаммаси яхши бўлиб кетади! Оллоҳ раҳмдил, қизим!..\nИнем аста юриб, чиқиб кетди.\n— Бечора, шўрлик қизча! — дея пичирлади онам, унинг орқасидан қараб.\nЭсимда, ўшанда онамдан сўраган эдим:\n— Ойи, дадам ҳам сиз билан олишармиди?\nОнам сергакланиб менга қаради-да, кейин жилмайди.\n— Йўқ, — деди онам. — Сенинг отанг... дунёдаги энг яхши одам, Мук!\nВа биз кетмонни олиб, томорқага қараб жўнадик.\nОрадан бир йил ўтганини сезмай ҳам қолдим. Инем бизларникига яна келди. У анча ўзгарган, катта бўлиб қолганга ўхшарди.\n— Бегойим, — деди у онамга бошини хам қилиб, — энди менинг эрим йўқ...\n— Нима, сен бева бўлиб қолдингми?\n— Нима бўлди ўзи? Айтсанг-чи?\n— У мени калтаклади, бегойим.\n— Урдими? Демак, сен гапига кирмабсан-да?\n— Йўқ, бегойим. Сиз нима деган бўлсангиз, мен шундай қилдим... Ҳаммасини қилдим!..\n— Мен сенга ишонмайман... Агар хотини айтганини қилса, эркак ҳеч қачон унга қўл кўтармайди.\n— Бегойим, жон бегойим, мени яна ўзингизга қайтариб олинг, — деди ялиниб Инем.\n— Инем, — деди онам, — сен энди эринг билан яшамаяпсан, бизнинг уйимизда эса катта болалар бор...\n— Нима, болалар мени уришадими?\n— Гап бунда эмас, Инем. Тушунсанг-чи... Сен энди бизнинг уйда қололмайсан. Одамлар нима дейишади?\nҚизчанинг кўзларида ёш ялтиради.\n— Хайр... — деди у овози қалтираб.\nИнем уйида ошиқча юк эди. Ҳамма уни урар ва сўкарди. Отаси ва онаси, укаси, амакиси ва холаси қизчани хўрларди. У бизникига ҳам бошқа келмасди. Кўчада камдан-кам кўринарди.\nБаъзан Инемнинг чинқириғи бизнинг уйгача эшитиларди, аччиқ ва аламли чинқириқ. Уни эшитмаслик учун қўлларим билан қулоқларимни маҳкам беркитиб олардим.\n"http://www.kutubxona.com/wiki/index.php?title=Pramudya_Ananta_Tur._Inem_(hikoya)_/_Kiril&oldid=14221" dan olindi\nTurkumlarAsarlarIndonez adabiyotiSaralanmaganPramudya Ananta TurNasrHikoyalar\tAdabiy Shakllar


Ўғлимнинг кўзи кеч очилди – "Тасвир" нашриёт уйи\nТурмуш ўртоғим оламдан ўтгач, ўғлим ва қизимни бир ўзим катта қилдим. Ўғлим Санжарбек олий маълумотли бўлиб, ишга жойлашди. Йигирма тўрт ёшида Муҳайё исмли бир қизга кўнгил бериб, у билан суҳбатлаша бошлади.\nЎғлим ишлайдиган ташкилотда тартиб-интизом жуда кучли. Севган қизи ҳар соатда қўнғироқ қилиб, ўғлимни безовта қилавергач, устозларидан огоҳлантириш олибди. Бу ҳақда Муҳайёга айтса, қиз тушунишни истамаган. Қўнғироқлар давом этавергач, охири Санжарбекни ишдан бўшатишди…\nБу гаплардан хабар топгач, Муҳайёга қўнғироқ қилиб, ҳуда-беҳудага ўғлимни безовта қилавермаслигини, бу қиз боланинг шаърига тўғри келмаслигини тушунтирдим. Қиз аввалига сўзларимни жимгина тинглаб, узр сўради ва гўшакни қўйди. Унинг босиқлик билан “хўп бўлади”, деган жавобидан сўнг “Тўғри иш қилдимми ўзи, кўнглига озор бериб қўймадиммикин?” деб, ўзимни койидим ҳам. Аммо зум ўтмай, у яна қўнғироқ қилди. Энди бояги мулойим қиздан асар ҳам қолмаган, оғзидан боди кириб шоди чиқар, “Сиз севгимга тўсқинлик қилганингиз учун ҳали жавоб берасиз. Менга қўнғироқ қилишим учун онам рухсат бериб қўйган!” дея тап тортмай ўшқирарди…\nЎша воқеадан сўнг Муҳайёнинг онаси ўғлимга қўнғироқ қилиб, уни ҳақоратлабди. Буни эшитиб, қон босимим ошиб, шифохонага тушиб қолдим. Шундан сўнг ўғлимнинг ҳам кўзи очилди. “Онасини кўриб, қизини ол” деган мақол бежиз айтилмаганига амин бўлдим.\n— Муҳайёга қўнғироқ қилиб, жуда тўғри иш қилгансиз. Балки бошқа оналар бунга журъат этишмас. Баъзида биз — катталар, “сен менга тегма, мен сенга тегмайман” қабилида иш тутиб, атрофимиздаги муаммоларга кўз юмиб ўтиб кетамиз. Натижада ёшлар кўнглига келган ишни қилишга одатланишади. “Ахир ҳеч ким индамаяпти-ку?” деган фикр бўладида-да, уларнинг хаёлида.\nАгар Муҳайёнинг онаси билан ҳам суҳбатлашиб, уни ҳам воқеадан хабардор қилганингизда, яна ҳам яхши бўларди. Балки у қиз онасига ўғлингиз ва сиз ҳақингизда нотўғри маълумот бергандир. Ҳали ҳам кеч эмас, воқеага ойдинлик киритиб, тушунмовчиликнинг олдини олиш даркор. Балки ўғлингизнинг қалбида ҳали ҳам қизга нисбатан муҳаббат бордир. Ёшларни бир-иккита айби учун бутунлай қоралаш нотўғри. Бизнинг вазифамиз — уларни кечириш, тўғри йўлга солишдир.\nРуҳшунос Умида ХОЛИҚОВА тавсиялари асосида\nНигора РАҲМОНОВА тайёрлади.


БОТКЕНТ ВИЛОЯТИ, Қирғизистон – Қирғизистон ва Тожикистон бош вазирлари ўринбосарлари Жениш Разаков ва Азим Иброҳим душанба (18 март) куни қирғиз-тожик чегарасидаги низони ҳал этишга оид протоколни имзоладилар. Бу ҳақда Қирғизистон ҳукумати баёнот берган, деб хабар беради 24.kg нашри.\nТомонлар Кўктош – Оқсой – Томдиқ автомобил йўлида қурилиш ишларини давом эттиришга келишиб олганлар.\n«Чегара туманларида транспорт алоқаси тўлиқ тикланади», дейилади хабарда. «Бош вазир ўринбосари Жениш Разаковнинг қайд этишича, протокол икки мамлакат манфаатларини эътиборга олган ҳолда имзоланган. Шу билан бирга, у тегишли давлат органлари раҳбарлари ва маҳаллий аҳоли вакиллари билан бирга Кўктош – Оқсой – Томдиқ автомобил йўли қурилаётган жойни кўздан кечирди.»\nҚирғизистон ва Тожикистоннинг тергов гуруҳлари чегарадаги вазият оқибатларни ўрганиб чиқадилар, дейилади қирғиз ҳукуматининг баёнотида.\nЧегараги тўқнашув чоршанба (13 март) куни содир бўлган. Чегара яқинида яшовчи тожиклар Қирғизистоннинг ушбу ҳудудда автомобил йўли қуриш лойиҳасига норозилик билдирганлар. Воқеа жойида тошбўрон ва отишма юзага келган. Оқибатда икки тожикистонлик ҳаётдан кўз юмган.\nШунингдек, қирғизистонлик милиция ходими кўкрагидан ўқ еб, ҳалок бўлган, деб хабар беради AFP.\nSmart City лойиҳаси доирасида Бишкекда юзни аниқлаш тизими жорий этилади


Президент айтдими – бўлади!\n02.06.2018 13:59 1 17244\n«Мажбурий меҳнатга жалб қилганингни аямай жазолайман!».\nШундай дедими Президент?\nАна энди айниқса маориф ва тиббиёт соҳаси раҳбарлари кўзини катта очиб олишлари, «ҳашар»ларга эҳтиёт бўлишлари керак эди. Ҳатто сенатор опа «Ўз уйингни ўзинг тозала!» деган бўлса ҳам.\nАзамат Умаров яхши олим\nАзамат Умаров менинг эски танишим. Устазода педагог, яхши мутахассис. Академик лицей директорлигидан вилоят халқ таълими бошқармаси мудирлигига, ундан Самарқанд вилояти ҳокимининг ўринбосари даражасигача ўз меҳнати билан кўтарилиб келган сиёсий ҳушёр кадр эди.\nОхирги лавозимини кўтариш оғирлик қилди, шекилли. Ана шу лавозимда доимо камтар, самимий бўлган Азамат ака ўзгарди. Энди бу табиий ҳол, ҳокимларга яқин юрган ҳар қандай одамнинг димоғи ҳаво олади. Олдин мен билан бир товоқдан ош еган Азамат ака у ер-бу ерда кўришсак, қўл бериб сўрашишни ўзига эп кўрмайдиган бўлди. Буниси майлига...\nЭнг ёмони, Диана фожиасини матбуотда ёритганимда мақоламга қарши ёзилган биринчи раддиянинг ижодкори, илҳомчиси, таъбир жоиз бўлса, «айтиб туриб» ёздирувчиси ҳам айнан Азамат Умаров бўлди. Раддияни имзолаганлар «каттаконлар» эмас, уларнинг «замлари» бўлди: «замоблОНО» ва Каттақўрғон тумани «замҳокими».\nАммо «Ким қилмағай, ким топмағай» деганларидек, энг аввал калтакнинг тўқмоқли учи айнан Азамат Умаровнинг бошига тушди. Ҳали Диана фожиасига Президент аралашмаган, фожиага холис баҳо берилмаган, айбдорларни қандай жазолаш масаласи кўтарилмай туриб, энг аввал Азамат Умаровга чора кўрилди: у Самарқанд вилояти ҳокимининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосари лавозимидан четлаштирилиб, Самарқанд шаҳридаги 62-махсус мактаб-интернат директори лавозимига «туширилди».\n«ОблОНО» мудири мактабда\n«Каттакон»ликка ўрганиб бўлган Азамат Умаров бу мактабда ҳам ҳокимиятчасига иш бошлади. Ҳовлиларни айланган Азамат Умаров ҳамма ёқнинг бетартиб эканини кўриб, дарров ҳаммани ҳашарга чиқарди. Албатта, «ихтиёрий». Аммо орада кўп ишлар бўлиб ўтган эди. Президент мажбурий меҳнатга йўл қўймасликни ҳукумат раҳбарларидан талаб қилган, бу борада Вазирлар Маҳкамаси дастурхонча келадиган қарор ҳам эълон қилган эди. Замон ҳам ўзгариб, ўқитувчилар ҳам бир-икки жойда ҳақини талаб қила бошлаган эди. Хуллас, ўқитувчилар «исён» кўтаришди. «Бетинг, кўзинг» дейишмади. Шикоят қилишди.\nУшбу вазиятни ўрганиб чиққан Самарқанд вилояти халқ таълими бошқармаси ҳузуридаги Ўқитувчиларнинг кафолатланган меҳнат ҳуқуқларини таъминлаш ҳамда мажбурий меҳнатга жалб этишга қарши курашиш комиссияси бўлиб ўтган воқеани тасдиқлади.\nЎзбекистон халқ таълими вазирлиги матбуот хизматининг хабарига кўра, «Самарқанд шаҳридаги 62-мактаб-интернат директори ободонлаштириш ишларини нотўғри тарғиб қилган, педагогик жамоада норозилик кайфиятини уйғотган ва муассасада соғлом муҳитни ўрнатолмаган».\nШундай қилиб, комиссия тавсиясига кўра мактаб-интернат директори билан тузилган меҳнат шартномаси бекор қилиниб, эгаллаб турган лавозимидан озод этилди.\nПрезидент сўзларини писанд қилмаслик вилоят миқёсидаги етук бир раҳбарнинг оддий мактаб директорлигидан ҳам шарафсиз четлатилишига сабаб бўлди.\nҚолган «каттаконлар»га эслатма\nУнутманг, ўқимаган бўлсангиз, ўқиб олинг, тушунмаган бўлсангиз, тушуниб олинг: 2018 йилнинг 10 май куни Вазирлар Маҳкамасининг «Ўзбекистон Республикасида мажбурий меҳнатга барҳам беришга доир чора-тадбирлар тўғрисида»ги 349-қарори қабул қилинган ва унга кўра ҳар қандай ихтиёрий-мажбурий ҳашар ташкил қилиш тақиқланади!\nЭътибор беринг: хоҳ ихтиёрий бўлсин, хоҳ мажбурий бўлсин, энди ҳашар ташкил қилиш тақиқланади!\nО, отини «ҳашар» қўйиб, не-не ишларни қилдирар эдилар шўрлик муаллимлар, дўхтурлар ва талабалар, ҳатто ўқувчиларга! Шу йилгинанинг бошида ҳам 5-синф ўқувчилари темир-терсак, картон қоғоз излаб юришганди, яширмайлик! Барака топсин, Президент ҳаммасига битта амр билан чек қўйди!\nВазирлар Маҳкамаси қарорига мувофиқ ҳокимлар, барча даражадаги давлат ва хўжалик бошқаруви органлари раҳбарларига фуқароларни, жумладан, таълим, соғлиқни сақлаш муассасалари, бошқа бюджет ташкилотлари ходимларини, таълим муассасаси ўқитувчилари ва талабаларини мажбурий меҳнатга, ободонлаштириш ҳамда кўкаламзорлаштириш ишлари, мавсумий қишлоқ хўжалиги ишлари, металл чиқиндилар ва макулатура йиғиш, шунингдек, бошқа турдаги мавсумий ишларга жалб қилиш ҳолатларининг зудлик билан олдини олиш ва чек қўйишга, бундай ҳолат рўй берганда эса ҳуқуқни муҳофаза қилиш органларига хабар бериш вазифалари юклатилган!\nОгоҳ бўлинг, «каттакон»лар, арзимаган бир «ҳашар» уюштираман деб иссиққина ўрнингизни муздеккина қилиб совутиб қўйманг!\nЯна битта гап\nҲадемай сентябрь келади. Қанча «каттакон» пахта кампаниясини кутиб ётибди. Энди ҳаммаси бошқача бўлади.\n29 май куни видеоселекторда Ўзбекистон Президенти мана бундай деди: «Бюджет ташкилоти ҳеч қачон пахтага тегмайди, далада пахта ёниб кетса ҳам теккиздирмайман. Кимга керак пахта? Корхонага керак. Қайси корхона? Қайта ишлайдиган. Ўзининг одамлари, ўзи бориб, пул тўласин, ўзи йиғсин. ...Қаерга борсак, болалар меҳнати. Ундан 2-3 миллиард фойдами ёки ундан кўра обрўни, сиёсатимизни жойига қўйиш керакми? Ҳеч қандай, биронта болалар меҳнати, мажбурий меҳнат керак эмас. Мана қанча тўқимачилик комбинатларимиз бор, ўзлари бориб, ўзининг пахтасини ўзи териб олаверсин!».\nМуҳтарам «каттакон»лар, Президент мажбурий меҳнатнинг ҳеч қанақаси керак эмас деяпти. Ана шуни яхши билиб олинг. «Муаллимларнинг ўзлари ташаббус билан чиқди» деманг, «Дўхтурларнинг ўзлари отилиб чиқди» деманг. Ўтган чорак асрдагидек «Тўқсон ёшли онахонлар, юз ёшли отахонлар, масжид имомлари белига этак тутиб, ўзлари пахтазорга чиқиб кетди» деманг. Уларни пахтазордан қувинг! Бўлмаса, сизнинг шўрингиз қуриб қолади.\nҚайтариб айтаман, «каттакон»лар, огоҳ бўлинг! Ҳеч қанақа «ихтиёрий-мажбурий» ҳашар ҳам уюштирманг, олдинги йиллардагидек ўзингиз ўқувчи, талаба, домла, муаллим, дўхтур, имомларнинг, маҳалла нуронийларининг, зиёлилар, санъаткорларнинг ташаббусларини ҳам ташкил қилманг! Етар шунча йил ўзингизни алдаб, ўзингиз ишонганингиз. Президент айтганидек, етар «ўзимизни ўзимиз аҳмоқ қилиб юрганимиз».\nЭнди креслога қўшиб, обрўнгизни ҳам йўқотиб қўйишингиз ҳеч гап эмас!\nБу гапни сизларга мен эмас, юртнинг эгаси, Президент айтди!\nМен эслатиб қўйдим, холос.\nКаримберди Тўрамурод, «Хаbar.uz» мухбири


Қирғизистон: мамлакатда диний экстремизм кучаймоқда\n16 январ 2021, Тошкент вақти: 05:11\nҚирғизистон расмийлари мамлакатда диний экстремизм кўлами ошаётганидан хавотир билдирмоқда. Қирғиз ҳуқуқ-тартибот идораларига кўра, ҳозирда Сурияда исломий жангарилар тарафида камида 80 нафар қирғизистонлик курашмоқда.\nҚирғизистон Ички ишлар вазирлигининг 3 июль куни маълум қилишича, 2014 йилнинг биринчи ярмида диний экстремист, деб гумон қилинганлар тарафидан 181та жиноят содиқ қилинган.\nЎтган йилнинг январь-июнь ойларида бу каби жиноятлар сони 133тани ташкил қилган. Вазирлик баёнотига кўра, жорий йил бошидан бери бу жиноятларга алоқадорликда гумон қилинган 145 нафар эркак ва аёл ҳибсга олинган.\nВазирликнинг яна қайд этишича, экстремистик фаолиятда иштирок этаётган аёллар сони ҳам ошиб бормоқда. Хусусан, Сурияда жанг қилаётган 80 қирғизистонликнинг 10 нафари аёл кишидир.\nДиний экстремистик гуруҳлар асосан мамлакат жанубидаги Жалолобод ва Ўш вилоятлари ҳамда пойтахт Бишкекда фаолдир.


Деярли йўл юрмаган, идеал ҳолатдаги «Москвич» сотувга қўйилди (фото) - Daryo\n10:34, 12.11.2020 27287\n«Drom.ru» порталида 1998 йилда ишлаб чиқарилган вақт капсуласи — деярли йўл босмаган «Москвич» сотувга қўйилгани тўғрисида эълон пайдо бўлди. Автомобиль 60 километргина юрган бўлиб, заводдаги ҳолатини сақлаб қолган ва 970 минг рублга (12,6 минг доллар) баҳоланган, деб хабар беради Motor.\nСотувга қўйилган нусха оригинал тўқ яшил рангга бўялган — унда бирор-бир емирилиш асоратлари йўқ. Жигарранг мато билан қопланган салони ажойиб ҳолатда сақланган. Автомобильга «ВАЗ-2106»нинг мотори ўрнатилган: 76 от кучига эга 1,6 литрли бензин агрегат беш поғонали механик узатмалар қутиси ёрдамида ҳаракатга келади.\nЭълон муаллифининг сўзларига кўра, идеал ҳолатдаги ушбу «Святогор» хусусий коллекциядан бўлиб, 1998 йилдан буён унга бир кишигина эгалик қилган.\n«Москвич-2141» 1986 йилдан 1998 йилга қадар ишлаб чиқарилган, кейинроқ «Святогор» номига ўзгартирилган ва 2002 йилдага қадар конвейердан чиққан. Бу давр оралиғида 716,8 мингдан ортиқ нусха йиғилган.\nСотувга қўйилган «Москвич-2141»нинг модернизация қилинган версияси 1997 йилда ишлаб чиқарилган. 1,6 литрли двигателдан ташқари, моделга 113 от кучига эга 2,0 литрли Renault мотори ўрнатилган. Шунингдек, 85 от кучини тақдим этишга қодир 1,7 литрли «УЗАМ-3317» агрегатли модификация ҳам мавжуд.\n1990 йиллар охирида автоматик узатмалар қутисига эга иккита тажриба прототипи ҳам яратилган, бироқ «АЗЛК» раҳбарияти бу каби модификацияни жорий этмасликка қарор қилган.\nАввалроқ Украинада ҳали заводдаги плёнкаси олиб ташланмаган 30 йиллик «Москвич» топилгани тўғрисида хабар берилганди.\nМавзуга доир: Деярли йўл босмаган 38 ёшли «Копейка» янги Lada Vesta Sport нархида сотувга қўйилди\n12:35, 24.04.2022 47999\n20:38, 30.04.2022 31839\nАҚШда 110 йиллик трактор Rolls-Royce қийматида сотувга қўйилди\n11:42, 28.04.2022 24935\nМадонна футуристик гаражга эга ҳашаматли уйини сотувга қўйди\n15:19 Бугун 3081\n15:03 Бугун 2882\n14:50 Бугун 3295\n14:42 Бугун 7472\n14:16, 21.05.2022 74734\n23:17, 21.05.2022 63830\n20:13, 20.05.2022 51989\n18:44, 20.05.2022 51060


Борлиқ, олам, унинг асли бир экани ҳақида сўз юритамиз. Аллоҳ таоло шундай деган:\n“Куфр келтирганлар осмонлару ер битишган бўлган эканини, бас, Биз уларни очганимизни ва сувдан ҳар бир тирик нарсани қилганимизни билмайдиларми? Иймон келтирмайдиларми?” (Ояти карима маъноси хусусида тафсирчилар бир неча хил маънолар айтганлар. Биринчиси, Ибн Умар ва Ибн Аббослардан (р.а.) ривоят қилинган бўлиб, осмон ёпиқ эди, Биз уни очдик ва ёмғир-қор ёғдирдик, оқибатда ўша сув ила ҳамма тирик нарсалар пайдо бўлди, деган маъно чиқади. Иккинчиси, унга кўра осмонлару ер йўқ эди, уларни Биз яратдик, сўнгра сувдан тирик нарсаларни пайдо қилдик, маъноси бўлади.Учинчиси, Ҳасан, Қатодалардан (р.а.) ривоят қилинган бўлиб, осмонлару ер бир-бирига битишган бир нарса эди, уларнинг орасини Биз очдик, сўнгра сувдан тирик нарсаларни пайдо қилдик, маъноси бор.Тўртинчиси ҳозирги замон баъзи тафсирчиларнинг фикрлари бўлиб: осмону ер, юлдузлару қуёш ҳамма-ҳаммаси бир бутун эди, Аллоҳнинг иродаси ила кўп айланиш ва ички портлашлар оқибатида парчаланиб, алоҳида-алоҳида бўлиб кетди: қуёш алоҳида, ер алоҳида, ой алоҳида, юлдузлар алоҳида ва бошқа нарсалар ҳам; сувдан эса, барча тирик нарсалар, инсон, ҳайвон ва набототлар пайдо қилинди. Булар, ояти кариманинг маъносини тушунишга уринишдир. Оятнинг ҳақиқий маъносини Аллоҳнинг Ўзи билади.) (Анбиё сураси, 30-оят).\nУшбу оятнинг маъноси Саудия Арабистонида бўлиб ўтаётган Қуръон эъжози конференциясида геология бўйича машҳур олим доктор Алфред Крунерга ўқиб берилди. Оятнинг маъносини ўқиган олим “Бўлиши мумкинмас... Бу ҳақиқатларнинг қайсидир китобда бундан ўн тўрт аср олдин зикр этилиши мумкин эмас. Ахир биз бу илмий ҳақиқатларга бир неча йиллар олдин эришдик. Ўта замонавий илмий воситалардан фойдаланиб, чуқур изланиш ва ўрганишлардан сўнг, хоссатан, атом физикаси орқали бу ҳақиқатни кашф этдик. Коинотдаги барча нарсаларнинг асли бир эканини башарият бундан бир минг тўрт юз йил олдин билган бўлиши мумкин эмас. Лекин бугунги замонавий илмий воситалар ўн тўрт аср олдин Муҳаммад (соллаллоҳу алайҳи васаллам) айтган нарсаларни исботлай олади” деди.\nБарчамиз инсоннинг Ойга чиқиш тажрибасини яхши эслаймиз. Бу тажриба содир бўлмасидан олдин олимлар қандай орзуларни қилишарди? Ой сатҳидан топиладиган ноёб моддалар ҳақида хаёл суришарди. Ўша моддаларни Ерга олиб тушиш ҳақида ўйлашарди. Улар “Ойда шундай моддалар борки, ундан олиб тушсак, ер юзида давоси топилмайдиган касалликларга ўша моддалар шифо бўларди. Агар ўша моддалар ердаги моддаларга қўшилса, инсониятга маълум бўлмаган янги моддалар ҳосил бўларди”, деб орзу қилишарди. Улар шу тарзда ердаги моддаларнинг ёнига яна бир янги модда қўшиш ҳақида хаёл суришарди. Хаёлларга берилиш кучайди, бошлар орзуларга тўлиб кетди...\nАлбатта, у самодан келган ваҳийдир!\nКейин нима бўлди? Инсон Ойга чиқди, Ой сатҳида юрди. Ой сиртидаги қоялардан намуналар олиб, Ерга қайтди. Қарашса, Ой сатҳидан олинган моддалар билан Ер сатҳидаги моддаларнинг таркиби бир хил экан. Ойдаги қоялар билан Ердаги қояларнинг таркиби бир хил, уларнинг асли бир экан. Шунинг ўзи уларнинг иймон келтиришлари учун етарли далил эмасми?! Аллоҳ субҳанаҳу ва таоло бизга Қуръони Каримда хабар берган Осмонлар ва Ернинг асли бир эканининг назарий исботи, бу хабар ўн тўрт асрдан бери ўқиб, ўрганиб келинаётгани Аллоҳнинг борлигига, Яратувчилигига далил бўлиши учун етарли эмасми?!\nПрофессор Алфред Крунер “Бугунги замонавий илмий воситалар ўн тўрт аср олдин Муҳаммад (соллаллоҳу алайҳи васаллам) айтган нарсаларни исботлай олади” деди. У жуда маккор кимса эди. Ҳатто у бу ҳақиқатлар Аллоҳ таолонинг Китобида айтилганига гувоҳлик келтириб қўймаслиги учун жавоб беришдан қочишга уринди. Шунинг учун у ҳар бир гапида “Муҳаммад айтган нарса” дер эди.\nШунда мажлисда ўтирган мусулмон олимлар “Биз сенга Муҳаммад соллаллоҳу алайҳи васаллам бу гапларни Аллоҳнинг ваҳийси билан гапирганларини, ўзларича гапирмаганларини исботлаб берамиз. Сенга бир неча набавий ҳадисларни келтирамиз. Уларда эъжоз бор. Бизга ўша ҳадисларни шарҳлашда ёрдам бериб турасан.\nБухорий ва Муслим Абу Ҳурайра розияллоҳу анҳудан ривоят қилишган ҳадисда Расулуллоҳ соллаллоҳу алайҳи васаллам “То араблар ерига ривожланиш ва анҳорлар келмагунча қиёмат қоим бўлмайди” деганлар. Яъни экинзорлар, боғлар, дарёлар келмагунча.\nДоктор Крунердан “Расулуллоҳ соллаллоҳу алайҳи васаллам айтганларидек, араблар диёрига боғлар, дарёлар келганми?” деб сўралди. У “Ҳа” деди. “Бу қачон бўлган?” деб сўралганда, у “Биринчи музлик даврида. Олам бу воқеани анча олдин бошдан кечирган” деди.\nКрунердан “Бу ҳақиқатни Расулуллоҳ соллаллоҳу алайҳи васалламга ким хабар берган?” деб сўралди. У “Эҳтимол, у буларни ушбу илмларда илғор бўлган римликлардан ўргангандир” деди.\nОлимлар “Араблар ерига боғу роғлар, дарёлар яна қайтадими?” деб сўрашди. У “Ҳа. Бу илмий ҳақиқат” деди.\nШунда олимлар “Келажакда бўладиган ишларга қандай қилиб “Бу илмий ҳақиқат” деяпсан?” деб сўрашди. У “Чунки иккинчи музлик даври аллақачон бошланган. Бунинг илк кўринишларидан бири сўнгги йилларда Европа мамлакатларида қишнинг қаттиқ келиши, қорли бўронлар бўлаётгани... Ҳар йили қиш олдинги йилдагидан қаттиқроқ, совуқроқ келмоқда. Шимолий Қутбдаги муз бўлаклари аста-секинлик билан жануб томонга силжиб келмоқда. Ҳар йили Европага, Арабистон ҳудуди жойлашган минтақаларга яқинлашмоқда. Аммо жуда секинлик билан яқинлашмоқда. Узоқ муддатдан кейин бу яқинлашиш кўпаяди. Натижада, иссиқ араб ерларида ҳаво пасайиб, боғлар, дарёлар ҳосил бўлади...” деб жавоб берди.\nАжабланарлиси шундаки, узоқ асрлардан бери ўтган йили қишда Саудия ҳудудини қор қоплади. Ўшанда ҳарорат нолдан анча пастга тушиб кетди.\nОхирида Доктор Крунердан “Шундай қилиб Русулуллоҳ соллаллоҳу алайҳи васалламга “Араб ерларига боғлар ва дарёлар қайтади” деб римликлар хабар беришганми?!” деб сўралганда, у “Йўқ! Бундай бўлиши мумкин эмас! Бу ҳақида унга самодан келган ваҳий хабар берган!” деб жавоб берди.\nномли асари асосида\nДругие материалы в этой категории: « Дуо қилинг, ижобатига шошилманг...\tФатво ҳайъатига келган саволлар (6-қисм) »


Дориломон кунлар қадри\nБухоро шаҳридаги 46-маҳалла фуқаролар йиғинида истиқомат қилаётган Ҳаким Азимов хонадони ҳамиша гавжум. Негаки, роппа-роса тўқсон уч баҳорни қаршилаган ушбу отахонни маҳалла фаоллари, ҳарбий хизматчилар, турли ташкилот ва муассаса вакиллари, ўқувчилар тез-тез йўқлаб туришади. Иккинчи жаҳон урушида қатнашиб, ўлимларни доғда қолдирган бу инсон ўша оловли йилларда кўрган-кечирганлари тўғрисида ёшларга сўзлаб беради. Уларни бугунги дориломон, сао¬датли кунларнинг қадрига етишга чақиради. Тинчлигимизга, фаровон ҳаётимизга шукроналар айтади.\n...Шофиркон туманидаги Жўй¬нав қишлоғида ўсган Ҳакимжон кўпчилик қатори фашизм офатига қарши қўлига қурол олганда эндигина ўн еттини қаршилаганди. 1942 йилда олис юртларда жангларга кирган йигитча не-не балоларни кўрмади, дейсиз. Вайрон бўлган, ўт ичидаги шаҳару қишлоқлар, портлашу бетўхтов ўқлар ёмғири, дод-фарёд, узилган неча-неча жонлар...\nКўча-кўйда ётган юзлаб мурдаларни, нацистларнинг газ камераларини ўз кўзи билан кўрди. Миномётчи сифатида жангларга кираркан, сафдошлари билан душман қуршовида қолган кезлари ҳам бўлди. Днепр дарёси бўйидаги шиддатли тўқнашув чоғида оёғига ўқ тегди. Маълум муддат госпиталда даволангач, уни "Катюша" реактив миномёти йўналтирувчиси этиб та¬йин¬лашди. Шу бўйи 308-полк сафида Польша, Руминия, Чехосло¬вакия (ҳозирги Чехия ва Словакия), Германия, Австриядаги қонли жангларда қатнашди. Шундай қирғинбаротдан соғ-омон чиқди. Урушдан сўнг ҳам хизматни давом эттириб, 1947 йилнинг авгус¬тидагина қадрдон юртига қайтди. 50-йиллар ўр¬тасида ¬Бухоро тиббиёт билим ¬юртини тамомлади. Қатор шифо масканларида, хусусан, вилоят касалхонасининг травматология бў¬лимида қирқ йилдан ортиқ ишлади. Бу орада оила қуриб, олти фарзанд, ўттизга яқин невара, ўндан зиёд эвараю чевара кўрди.\nТаъкидлаш жоизки, ўша қаттол урушда қатнашган, фронт ортида меҳнат қилган барча юртдошларимиз қатори Ҳаким ота ҳам бугун ҳукуматимизнинг доимий эътиборида. У Президент фармо¬нига мувофиқ, "Жасорат" медали, "Иккинчи жаҳон урушидаги ғалабанинг 70 йил¬лиги" кўкрак нишони билан тақдирланган. Маҳаллий ҳо¬кимият, "Нуроний" жамғармаси вилоят бўлими ва бошқа жамоат ташкилотлари вакиллари отахоннинг ҳолидан ҳамиша хабар олишади.\nДавлатимиз раҳбарининг яқинда қабул қилинган ¬"Ик¬кинчи жаҳон уруши қатнашчиларини рағбатлантириш тўғрисида"ги Фармони ҳамда "Хотира ва қадрлаш кунига тайёргарлик кўриш ва уни ўтказиш чора-тадбирлари тўғрисида"ги қарори эса диёримиздаги барча нуронийлар каби Ҳ. Азимовга ҳам ўзгача руҳ, ўзгача сурур бағишлади.\n—Президентимиз имзолаган ушбу ҳужжатлар шарофати билан 2 миллион сўм миқдоридаги пул мукофоти ва ¬навбатсиз енгил автомашина ¬сотиб олиш сертификатига эга бўлдим,—дея таъкидлади пири бадавлат отахон.—Буни мен осо-йишталигимиз, бахт-саодатимиз йўлида фидойилик кўрсатган жамики кишиларга нисбатан юксак эҳтиром рамзи деб биламан. Осмонимиз ҳамиша мусаффо, тур¬мушимиз бундан-да фаровон бўлсин. Биз кўрганни ҳозирги ва келгуси авлодлар сира кўрмасин.


Асосий қоидалар\nБошига Олдинги Кейинги\n• Тест олиш – муайян бир мавзу бўйича тест топширувчини билим даражасини аниқлаш.\n• Кузатувчи – тест топширувчи тест олиниши якунлашига қадар, тест олиш жараёнини бевосита кузатиб борувчи ва тест олинишини қоидага мувофиқ бўлишини тасдиқловчи шахс.\n• Администратор – тизимда тахрирчиларни рўйхатга олиш ва чиқариш ваколатига эга бўлган, мавзуларни фаоллаштириш, тест натижаларини кузатиш ва бошқариш, тизим ичидаги барча мосламаларни амалга оширувчи фойдаланувчи;\n• Тахрирчи – Администратор яратган мавзуларга саволлар киритиш, тахрирлаш ишларини амалга оширувчи фойдаланувчи;\n• Тест топширувчи – Тест олиш жараёни иштирокчиси, администратор томонидан тайинланган мавзулар бўйича тест топширувчи фойдаланувчи.\n• Администратор томонидан мавзулар рўйхати тайинлангач, тест топширувчи мавзулар рўйхатидаги мавзулардан бирортасини танлайди ва тест олишда иштирок этади.\n• Тест олиш муайян вақт оралиғида кузатувчи назорати остида бўлиб ўтади. Шу вақт оралиғида тест топширувчи барча саволларга жавоб бериши керак. Белгиланган вақт якунланиши билан тест олиш тугатилади. Вақт якунланмасдан олдин тест топширувчи тест олишни якунлаши мумкин.\n• Кузатувчи назоратида бўлган тест топширувчи учун тест олиш охирига етказилмаган айрим ҳолатларда (масалан, компьютердаги техник носозлик), тест олиш ҳаққоний ҳисобланмайди ва қайта тест олишга кузатувчи томонидан рухсат этилади.\n• Тест олиш жараёнида тест топширувчи учун (саволларга бир марта жавоб бериш ёки саволларни ўтказиб юбориш) иш режимлари мавжуд бўлиб, бу режимларни ўзгартиришни Администратор амалга оширади.\n• Тест олиш жараёнида тест топширувчи жавоб вариантлари орасида биттасини ёки бир нечтасини танлаш ва рўйхатни тартиблаш каби саволларга жавоб беради. Бунинг учун экрандаги ёрдамчи маълумот берувчи хабар ва ойналардан фойдаланади.


By Камолиддин Иноятуллоҳ on 01/15/2020 МАҚОЛАЛАР Эй иймон келтирганлар\n“Эй иймон келтирганлар, аҳд-паймонларга вафо қилинг. Сиз учун чорва ҳайвонлари ҳалол қилинди. Фақат ҳаромлиги сизларга баён қилинган ўлимтик, қон ва шу каби нарсалар бундан мустасно. Эҳромда бўлган ҳолингизда ов қилишингиз сизга ҳаром қилинди. Албатта, Аллоҳ ўзи истаганидек ҳукм қилади” (Моида, 1).\nАллоҳ таборака ва таоло Ўзига ва қиёмат куни Унга йўлиқишга ҳамда пайғамбарига иймон келтирган ва тоат-ибодати билан Аллоҳга яқин бўлган бандаларига жаннат неъматларини, куфр ва исён билан Ундан узоқ бўлган бандаларига жаҳаннам азобини ҳозирлаб қўйганига инонган мўмин бандаларига нидо қилди. Мўминларнинг чин маънодаги тирикликлари иймонлари туфайли бўлганидан Аллоҳ таоло уларга вазифа топшириш учун иймон сифатлари ила нидо қилди. Қандай вазифа дейсизми? У уларга аҳдларга вафо қилиш, ўзаро келишилган битимларни бажариш вазифасини юклади. Аҳдларнинг энг биринчи ўринда турадигани бандалар билан Аллоҳ ўртасидаги аҳддир: “Аллоҳ билан ўртангизда бўлган аҳдларга вафо қилинг” (Наҳл, 91).\n“Аллоҳнинг сизга берган неъматларини ҳамда: “Эшитдик ва итоат этдик”, деган пайтингизда сиздан олган аҳдини ёдга олинг. Аллоҳдан тақво қилинг. Албатта, Аллоҳ дилларда яширин бўлган сирларни ҳам билувчидир” (Моида, 7).\nАллоҳнинг неъматлари шубҳасиз, энг аввало иймон, Ислом, эҳсондир. Аллоҳ бандаларидан олган аҳд эса улар Аллоҳга бирон нарсани шерик қилмай, ёлғиз Ўзига ибодат қилишларидир. Аллоҳдан бошқа ҳақ маъбуд йўқ ва Муҳаммад саллаллоҳу алайҳи ва саллам Унинг элчисидир деб гувоҳлик берган ҳар бир киши ёлғиз Аллоҳга ибодат қилиш ва Пайғамбар олиб келган шариат ва аҳкомларга бўйсуниш борасида ўз устига Аллоҳ учун аҳд-паймон олган бўлади. Шунингдек, бирон нарсани назр қилган киши ҳам аҳд-паймон қилган бўлиб, рўза тутишни назр қилган бўлса рўза тутсин, кечаси намоз ўқишни назр қилган бўлса намоз ўқиш, риботда туришни назр қилган бўлса риботда туриш ва садақа қилишни назр қилган бўлса садақа қилиш билан назрига, аҳд-паймонига вафо қилсин. Назрига вафо қилишдан ожиз бўлса каффоратини ўташи, истиғфор айтиб, тавба қилиши лозим бўлади.\nАллоҳ билан ўзаро аҳдларга вафо қилиш вожиб бўлгани каби, одамлар бир-бирлари билан тузган битимларга вафо қилишлари ҳам вожибдир. Чунки бу аҳдларнинг барига вафо қилишни Аллоҳ буюрган. Хоссатан, агар аҳдлашув асносида иймон ўртага қўйилиб аҳдлашилган бўлса ҳамда никоҳ, олди-берди масалалари, ижара, омонатлар каби одамлар ҳақ-ҳуқуқларига тегишли аҳд-паймонлар бўлса, вафо қилиш яна ҳам таъкидли бўлади.\nКимга омонат қўйилган бўлса, уни адо этиши шарт, омонатга хиёнат қилиши, уни йўқ қилиб юбориши ҳаром. Аллоҳ таоло деди: “Аллоҳ таоло сизни ўзингизга қўйилган барча турдаги омонатларни ўз эгаларига адо қилишга буюради” (Нисо, 58).\n“Эй иймон келтирганлар, Аллоҳ ва Расулига хиёнат қилманг ва била туриб, сизларга ишониб берилган динга ва бошқа ҳар қандай омонатларга хиёнат қилманг” (Анфол, 27).\nИлоҳий бу нидодаги аҳдларга вафо қилиш тўғрисида тобеинлар саййиди Ҳасан Басрий раҳимаҳуллоҳнинг айтган сўзини эслайлик: “Аҳдга вафо қилиш қарздаги аҳдларга вафо қилишдир. Яъни киши ўз бўйнига бурч қилиб олган савдо-сотиқ, ижара, кира, никоҳ, талоқ, деҳқончилик, тинчлик шартномаси, мулкка эгалик, мулк танлаш, қул озод қилиш, бошқаришдан иборат ишларда аҳдга вафо қилишдир. Вафо қилиш булардан бошқа битимларни ҳам ўз ичига олади”.\nБуни ҳар бир мўмин доим ёдида тутсин, асло унутмасин.\nБу нидодаги Аллоҳ таолонинг: “Сиз учун чорва ҳайвонлари ҳалол қилинди” деган сўзларига келсак, бу Аллоҳнинг неъматларига шукр қилишимиз ва ношукр бўлмаслигимиз учун Аллоҳдан бир эслатмадир.\nЧорва моллари туя, қорамол, қўй ва эчкининг эркак ва урғочисидан иборат саккиз жуфт ҳайвондир.\nАллоҳ таолонинг: “Фақат ҳаромлиги сизларга баён қилинган” сўзига келсак, улар ҳаромлиги баён қилинган ўлимтик, бўғилиб ўлган, уриб ўлдирилган, баланд жойдан қулаб ўлган, бошқа ҳайвон сузиб ўлдирган ва йиртқич ҳайвон еб ўлдирган ҳайвонлардир. Бу ҳақда “Моида” сурасида оят бор: “Аллоҳ сизларга ўлимтикни, оқиб чиққан қонни, тўнғиз гўштини, сўйиш пайтида Аллоҳдан бошқанинг исми айтилган ҳайвонни ва бўғилиб ўлган, уриб ўлдирилган, баланд жойдан қулаб ёки қудуққа тушиб кетиб ўлган, бошқа бир ҳайвон сузиб ўлдирган ва йиртқичлар бўғизлаб ўлдирган ҳайвонни ҳаром қилди. Фақат, жони чиқмай туриб сўйиб олсангиз, ҳалолдир” (Моида, 3).\n“Яна Аллоҳ сизларга ибодат учун қурилган бут ва бошқа нарсаларга атаб сўйилган ҳайвонларни ҳам ҳаром қилди”. Қабрга атаб сўядими, бут-санам ва жинларга атабми, Аллоҳдан бошқа учун сўйилган бўлса, ундай ҳайвонлар ҳаромдир.\nАллоҳ таолонинг: “Эҳромда бўлган ҳолингизда ов қилишингиз сизга ҳаром қилинди” сўзи юқорида мўминларга ҳаром қилинган ва қалбни булғовчи нопок гўштларга қўшимча равишдадир. Аллоҳ таоло ҳаж ёки умра учун эҳром боғлаган кишига ов қилишни ҳаром қилди. Сабаби, ов қилишда лағв ва Аллоҳнинг зикридан ғафлатда қолиш бор. Эҳромдаги киши Аллоҳни кўп зикр қилиши, ибодат билан машғул бўлиши лозим эканидан унинг ов қилиш билан машғул бўлиши ё овлаган ҳайвон гўштидан ейиши ёки унинг буйруғи ва розилиги билан овланган ҳайвон гўштини ейиши ҳам ҳаромдир.\nЭҳромдаги киши ўзи овлаган ёки у учун овланган ҳайвонлар гўштини ейиши худди Аллоҳнинг китобида ёки Расулининг ҳадисида ҳаромлиги баён қилинган ҳайвонлар каби ҳаромдир. Пайғамбар саллаллоҳу алайҳи ва саллам тиши билан ов қиладиган йиртқич ҳайвонни ва тирноғи билан ов қилувчи ҳар қандай қуш гўштини ейишдан қайтардилар.\n“Албатта, Аллоҳ Ўзи истаганидек ҳукм қилади”, яъни Аллоҳ таоло мубоҳ қилади ва ман қилади, ҳалол қилади ва ҳаром қилади. Нимани мубоҳ қилишни хоҳласа шунга рухсат беради ва нимани ман қилишни истаса уни тақиқлайди. Хоҳлаган нарсасини ҳалол қилади ва истаган нарсасини ҳаром қилади. Буларнинг бари Унинг илми, ҳикмати, раҳмати ва қудратига тобедир. Шунинг учун нимани Аллоҳ ва Расули ҳалол қилган бўлса, у ҳалол ва нимани ҳаром қилган бўлса, у ҳаромдир. Мўмин киши Аллоҳ ва Расули ҳаром қилган нарсани ҳалол қилиши ва ҳалол қилган нарсани ҳаром қилиши мумкин эмас.\nАҳд-паймонларимизга вафо қилиш билан Аллоҳ ва Расулига тоатда бўлишимиз учун юқорида ўтган сўзларни доим ёдда тутайлик.\nАллоҳнинг неъматларига шукр қилайлик. Аллоҳ бандаларига ҳалол қилган нарсаларни ҳаром ва ҳаром қилган нарсаларни ҳалол қилмайлик. Ҳаром ва ҳалол қилишни Аллоҳга қўйиб берайлик. Аллоҳ барча нарсани қамраб олган илми, бирон нарса ундан холи бўлмаган ҳикмати, барча нарсадан кенг бўлган раҳмати ва ҳеч нарса уни ожиз қила олмайдиган қудратидан келиб чиқиб хоҳлаганини ҳукм қилади.\nАллоҳга иймон келтирдик, Аллоҳга ҳамдлар бўлсин.\nAvvalgi maqolaТавҳид ақидаси: Саҳобалар ўртасида содир бўлган фитна ва жанглар хусусида аҳли сунна ва жамоанинг тутган йўли (2)\nKeyingi maqola Варақот шарҳи | Усулул фиқҳ | #29 | 174-187 байтлар | Шайх Содиқ Самарқандий


ҲАЗРАТ БАҲОУДДИН НАҚШБАНД - Баҳоуддин Нақшбанд ёдгорлик мажмуаси маркази\n640 марта ўқилди.\nХожа Баҳоуддин Нақшбанд – ислом оламининг энг машҳур авлиёларидан бири, нақшбандия тариқатининг асосчиси. Насл насаблари Пайғамбаримиз саллоллоҳу алайҳи васалламга бориб туташади, яъни ота томонидан Ҳазрати Али розияллоҳу анҳу ва оналари томонидан Абу Бакр Сиддиқ розияллоҳу анҳу орқали. Хожа Баҳоуддин Нақшбанд - бу мўътабар ном асрлар оша мусулмон оламида инсонларга “Шайх Нақшбанд”, “Хожаи Бузург”, “Шоҳ Нақшбанд” номлари билан маълум ва машҳур бўлиб, у зот асос солган сўфийликнинг Нақшбандия тариқати ҳануз кўплаб мухлисларга эгадир.\nУл зот 1318 йили Бухоро вилояти Когон туманининг Қасри Ҳиндувон қишлоғида таваллуд топдилар. Ўша вақтда шаҳардан четроқда бўлган бу қишлоқда ҳинд қабилалари истиқомат қилган. Кейинчалик Баҳоуддин Нақшбанд барокотларидан бу қишлоқ Қасри Орифон деб юритилган.\nХожа Баҳоуддин ёшлигида ўша даврнинг билимдон одамлари орасида улғайди, Бухорода ўқиди, шариат ва тариқат илмининг энг мартабалик билимдонлари унга таълим бердилар.\nДастлаб замонасининг етук олими Шайх Хожа Муҳаммад Бобо Самосий зийрак, ниҳоятда қобилият соҳиби ёш Баҳоуддинни ўғил сифатида ўз тарбиясига олди. Устози вафотидан сўнг Баҳоуддин Саййид Амир Кулолга шогирд бўлади. Баҳоуддин устозлари тарбияси билан Хожа Абдулхолиқ Ғиждувоний асос солган Хожагон тариқатида ориф даражасига эришади. Хожа Юсуф Ҳамадонийнинг Туронзаминда тариқатини давом эттирган Аҳмад Яссавий ҳамда Абдулхолиқ Ғиждувонийларнинг тасаввуф меросини чуқур ўрганиб, улар таълимотини ривожлантиради, хусусан Абдулхолиқ Ғиждувонийнинг кашф этган калимоти қудсияга яна учта манзилни қўшиб-ўн бир калимот қилиб, умуман сўфийлик таълимотида Нақшбандия деб аталмиш инсонларнинг биродарлигига хизмат қилишга қаратилган янги саҳифа очади.\nБаҳоуддин Нақшбанд ҳаётларида Муҳаммад Бобойи Самосий, Саййид Амир Кулол, Хожа Ориф Диггароний, Қусам шайх ҳазратларидан ва Абдухолиқ Ғиждувонийдан таълим олганлар.\nБаҳоуддин Нақшбанд таълимотлари мўътадил таълимот бўлиб, унда дунё ва охират ишлари баробар олиб бориш тарғиб қилган. Шунинг учун бу таълимот дунёда кенг тарқалган. Бу зотнинг “Дил ба ёру, даст ба кор” деган шиорлари бутун дунёга машҳур. Бу зоту бобаракот 1389 йилда Қасри Орифон қишлоғида вафот этганлар.\nБаҳоддин Нақшбанд – валий инсон, улуғ руҳоний мураббий, кўпдан-кўп покиза хислатли одамларни тарбиялаган, янги силсилани вужудга келтирган зот. Шунга қарамай, ниҳоятда камтарона ҳаёт кечирган, тақво, ҳалоллик, ҳақгўйлик, адолатпарварликда намуна бўлганлар. Ўзларига тегишли ерда деҳқончилик қилиб, баъзан ота касб – кимхобга нақш солиб, луқмаи ҳалол билан рўзғор ўтказган.\nБаҳоуддин Нақшбанд назру ниёз қабул қилмаганлар, аксинча, ўз рўзғорларидан ортиб қолса, бошқа муҳтожларга берганлар. Қасри Орифон ўзига хос хонақоҳга айланиб, Баҳоуддин Нақшбанд шу ерда шогирдлар тарбиялаш билан шуғулланганлар.\nНақшбандия таълимотининг асосий тарбия усули – суҳбатдир. “Суҳбатнинг фойдаси кўп, – дейдилар Хожа Баҳоуддин Нақшбанд, – чунки суҳбат орқали инсон қалбига кириб бориш мумкин”. Бошқа тариқатлардаги чилла ўтириш, зикри жаҳрияни Баҳоуддин ҳазратлари хуш кўрмаганлар.\n“Даст ба кор-у, дил ба Ёр” шиори ҳам айнан шуни тақозо этар эди, яъни “Қўлинг ишда бўлсин, қалбинг – Аллоҳда”. Бошқача айтганда: Дунёни ҳам, охиратни ҳам, унутма. Худди шу маънода хожагон тариқатининг бошқа қоидалари, “сафар дар ватан”, “ҳуш дар дам”, “назар бар қадам” каби қудсий талаблар ҳам ички оламни поклаш, Аллоҳни севиш ва шариат йўлидан чекланмасликни чуқурроқ англаш, мустаҳкамлашга ёрдам бериб келган.\nНақшбандия осойишта ва чин маънодаги маърифий таълимотдир. Унда тафаккур ва тахайюл меваларидан баҳрамандлик, бадиий ижод намуналаридан фойдаланишга кенг йўл берилган, бехудлик, шубҳа-гумонга тўла ақидалар тўқиш, қавмни таҳликага солиш, авом англамайдиган ҳаракатлар қилиш манъ қилинган.\nНақшбанд ҳазратлари мулойим табиатли, раҳмдил одам бўлганлар ва шундай одамларни яхши кўрганлар. Ул зот бутун умр илм истаб, илм ўрганиш, жаҳлдан узоқ туришни насиҳат қилдилар. У киши Пайғамбар (с.а.в.) нинг “Қаерда бўлманг, илм талабидан узоқлашманглар ва агар обу оташ ичра ғарқ бўлсангиз ҳам, ғаввос бўлиб кечиб ўтинглар ва илм ўрганинглар”, деган ҳадисларини ўз шогирдларига такрор-такрор уқтириб турганлар.\nУ кишининг барча шогирдлари муайян касб эгаси бўлган. Зеро, ҳалол касб билан ҳалол луқма топиб ейиш нақшбандиянинг бош талаби эди. Унда камтаринлик улуғланиб, турли кийимлар кийиб ўзини кўз-кўз қилиш, керилиш катта нуқсон деб қаралган.\nБаҳоуддин Нақшбанд ёдгорлик мажмуаси беш юз йил мобайнида шаклланди. Унинг илк тарихи тўғрисида маълумотлар жуда оз. Баҳоуддин Нақшбанд қабрлари олдидаги дастлабки бинолар, тахминан ҳазрат вафотларидан кейин қурилган. Меъморий-археологик тадқиқотлар даврида илк биноларнинг қолдиқлари ва асослари топилди. Баҳоуддин Нақшбанд вафотларидан кўп ўтмай ҳазрат мақбараларининг ғарбий томонида қабристон пайдо бўлиб, унда ҳазратнинг мурид-мухлислари дафн қилина бошлаган. Кейинчалик бу ерда Бухоронинг ҳукмрон сулола вакиллари дафн қилинадиган “Дахмаи шоҳон” ташкил топган. XV аср охирида Баҳоуддин Нақшбанд қабрлари устига дахма қурилиб, у мармар қоплама ва ўлчамлари бўйича бир-бирига мос келадиган гўзал нақшинкор мармар панжара билан безатилган.\nXVI аср биринчи ярмида шайбоний Абдулазизхон (1540-1590) буйруғи билан Баҳоуддин Нақшбанд қабрлари атрофи ўраб олинади, унинг шимолий-ғарбий бурчагида эса ҳижрий 951 (милодий 1545) йилларда хонақоҳ барпо этилади. Мақбаранинг шимолий томонидаги ҳовуз ҳам шу пайтда қурилган бўлиши тахмин қилинади.